
Ova knjižica daje dobar uvid u prilike, u kojima žive 
katolici u Meksiku. Zanimljiva je kao roman, svakog će 
katolika napuniti svetim oduševljenjem za vjeru njegovu. 

Narudžbe prima: Uprava »Glasnika Srca Isusova«, Zagreb I. 147. 


Kongreganist i Kongreganistica 


Knjižica za članove Marijinih Kongregacija, 
četvrto popravljeno izdanje. Ima kao i prije 3 dijela. Po- 
manje su stvari izostavljene, neke korisne točke dodane. 
Stilski i jezično je sve primaknuto našemu vremenu. Te 
promjene su izvedene na želju iskusnih voditelja M. K. 
Cijena je priručniku u platnu d. 10, sa zlatorezom d. 25, u 
koži d, 40. 


Narudžbe prima: Uprava »Glasnika Srca Isusova«, Zagreb I. 147. 

“o Izišlo je novo izdanje molitvenika ,,SRCE ISUSOVO |:% 
“o SPASENJE NAŠE“ s velikim brojem pjesama. — |. 
wE Cijena u koži 60, u platnu zlatorez 30, obični vez 20. ŽE 
KE =! Ima molitvenika i bez pjesama. i—: oš 

*: Narudžbe prima: Uprava »Glasnika Srca Isusova«, Zagreb 1. 147. 2 

Francis Jammes i Georges Goyau 

| O sv. Misi. 
| (Uz 1900 godišnjicu prve sv. Mise.) 
Posvnosr neshvaćanje, nepoznavanje, površnost i prazni- 


na, kojom se prisustvuje kod sv. Mise, dokaz je presušenih 

vrela nutarnjega života velikoga broja današnjih katolika. 
Nutarnji život katolika? što je to? Već sam pojam nu- 
tarnjeg života nosi u sebi neku zrelost, sabranost, misaonost, iz- 
dizanje nad vanjsko, pribiranje snaga za djelo duhovne naravi, 
žrtvovanje svega, što rastresa i oduzima sokove jasnoga gledanja 
u sve tajne samoga sebe. Nutarnji život katolika jest život, što se 
razlijeva iz prirodnih, božanskih izvora unutrašnjeg života triju 
božanskih Osoba i poplavljuje, razlijeva se, širi kao svijetlo i lju- 
bav. Nutarnji život katolika jest tajna natprirodnog života. Tajna, 
koju sv. Pavao definira riječima: Krist u vama (Kol 1. 27.) 
Nutarnji život katolika znači prema tome neprestanu borbu za o- 
čuvanje božanskoga života, koji iz trsa prelazi u loze, iz glave u 
udove, intenzivni napor za jedinstvo sa svijetlom i ljubavlju. 

»U Kristu živjeti obuhvata sve, olakšava sve, vodi kršćanina 
u pravi odnos prema Bogu i dopušta mu, da izvrši svoj poziv, što 
je opisan s malo riječi: po Kristu stupiti u najtjesniji odnos prema 
Bogu Ocu i Duhu Svetomu, vječnome cilju ljubavi.«! 

Mogli bismo reći, da jedna od najdubljih kriza našega vre- 
mena leži baš u odsutnosti unutarnjeg života kod katolika. Tu se 
odigrava historija milijuna u tijesnom odnosu s Bogom ili bez Nje- 
ga, u jedinstvu s Kristom ili bez Njega. Jer katolik bez ovoga je- 
dinstva u idejnoj orijentaciji svijeta ne znači ništa. On uopće ne 
sarađuje na spasavanju čovjeka, Prazan je i kao neodređen u sebi 
traži desno i lijevo ideologiju, za koju bi privezao i svoj napušteni 
brod, Hrani se i napaja iz svih izvora misli samo ne iz centralnoga 
izvora svoga katoličanstva. On ne zna, gdje je Isus Krist. Gdje se 
On može čuti i kako mu se prilazi. Za takove bi se ljude moglo 
reći da su religijozni, da su teisti, da su čak i kršćani, ali da nisu 
katolici. Bit katolicizma leži u jedinstvu sa Kristom — Crkvom. 
Pravi i jedini život katolika jest sakramentalniinatpri- 
rodni život, 

Svi uspjesi apostolskoga djelovanja katolika bit će samo 
onoliko uspješni, koliko oni sami žive onim natprirodnim 
unutarnjim životom, kojemu je Isus Krist Izvor 


* M. Vincent Bernardot, Od Euharistije k Presv, Trojstvu, Zagreb 1932, 
* J, B. Chautard, Duša apostolskoga djelovanja, Sarajevo 1926., str. 3. 

U vezi s krizom unutarnjega života katolika  iskrsava pro- 
blem shvaćanja sv. Mise kao jedan od najvažnijih faktora duhov- 
noga preporoda. Liturgijski pokret, koji nije nikakova nova orga- 
nizacija nego jedna velika ideja oživljavanja osjećaja i ličnog ak- 
tivnoga sudjelovanja kod crkvene liturgije, stoji u središtu intere- 
sa nesamo Pija X. i Pija XI. nego svih istinski katoličkih duša. 
Mogli bismo reći, da je i danas najsudbonosnije pitanje katoličkog 
uspjeha uopće: ponovno uspostavljanje živog odnosa između duše 
i Boga po Kristu Isusu t. j. preko sakramentalnoga života u Crkvi. 
Znati, da je sv. Misa vrhunac i središte crkvene liturgije, t. j. javno 
i socijalno bogoštovlje, koje Crkva iskazuje Bogu; da je sv. Misa 
«žrtva, koja slavi Boga savršenim načinom, jer sam Isus iznova 
prikazuje svome Ocu, posredovanjem svećenika, sve klanjanje, 
svu zahvalnost i ljubav, koju mu je nekoć prikazao žrivujući se na 
Kalvariji, znači biti uvjeren, da smo, kad kao članovi Crkve uče- 
stvujemo kod sv. Mise, združeni s cijelom Crkvom i da molimo 


skupa sa Glavom Crkve Isusom Kristom.“ ; , ' ž 
Individualnoj molitvi pretpostaviti molitvu Crkve, t, j. molitvu svih, koji 


sačinjavaju Crkvu »od Krista starijega brata do najmanjega od Njegove braće« 
(Sertillanges), klanjati se Bogu ne sam nego s Utjelovljenjem i općinstvom 
Svetih — to znači moliti sv. Misu i žrtvovati zajedno sa svećenikom. »Indivi- 
dualistična molitva, koja je jednostavna postaje socijalna i univerzalna.« (I. 
Merz) 
Pomanjkanje ovoga bitno kršćanskoga shvaćanja sv. Mise dovelo je do 
toga, da vjernici prisustvuju svetim obredima »kao tuđinci ili kao nijemi gle- 
daoci« (Pijo XI).5 Bez razumijevanja, bez živog osjećaja, bez ličnog sudjelova- 
nja, bez interesa, pače s nepobožnom dosadom, da sve te svećenikove kretnje 
bez smisla što prije prestanu, pa da se ode. Tek toliko, da se izvrši »vjerska 
dužnost«, a nipošto da se lično sjedinimo s Crkvom u »žrtvi hvafe« i u molitvi 
samoga Velesvećenika i Jaganjca, te da na taj način zadovoljimo najbitnijoj i 
najdubljoj potrebi katoličkoga nutarnjega života, ' 

Tu leži tragična raskrsnica mnogih katolika. Samo tu! Njihova kulturna 
i socijalna aktivnost morala bi biti posljedica ovoga religijskoga proživljava- 
nje liturgije i sv. Mise, Jer »liturgija, ako se uzme u čitavom njenom sadržaju, 
jest sama religija: dogma za duše, mističnost za srca, veza bratstva, posveta 
naše jednakosti pred milošću, hrana naših kreposti... Misa sama u sebi jest 
sve to, a ostalo je usavršenje. To je život Crkve u svojoj biti, administracija, 
disciplina, juridički oblik jesu dodatak.« 


Moderni apostoli Kristove Žrtve. 


Značajno je, da s ovoga gledišta Francis Jammes i Georges Goyau pišu 
o svetoj Misi. Dva ponajveća i najpopularnija imena moderne katoličke Fran- 


5 A, Tanquerey, Prćcis de theologie Asećtique et Mystique 1923., str, 185. 

* Op. ce. str, 187. 

5 Vidi o tom temeljiti članak kod Dr. D. Kniewalda, Pastirsko Bogoslov- 
lje, Zagreb 1930. 1., 320 - 324, 

* A, Sertillanges O. P., Liturgijska misija Crkve. »Duhovni Život« 1933. 
br. 4,, str, 234., 235. i 

DPJEETTI 


Georges Goyau (rođ. 1869.), najznačajniji katolički historik za XIX, i 
XX. stoljeće, specijalno za Njemačku (L' Allemagne religieuse (1800—1870), 4 
vol,; Bismarck et I' Eglise, 4 vol.) i za misije, član Akademije, konzulior hi- 
storijske sekcije u Kongregaciji Obreda, profesor historije misija na katoličkom 
Institutu u Parizu, Biograf sveLuja, sv. Melanije, sv, Petra, sv, Lucije, sv. Iva- 
ne Arske, sv. Bernarda, kardinala Merciera, kardinala Lavigerie-a, Ozanama i 
dr, I on- hotimice kao da napušta svoju nauku, da za čas ljudima progovori o 
»mističnom tijelu« — Crkvi i o božanskim probicima crkvene liturgije, o Misi, 

Obadvije ove njihove knjige upečaćene crkvenim Imprimatur imaju ka- 
rakterističnu sličnost u predgovorima, 

F. Jammes hoće silom da uvjeri iznenađenoga čitatelja, kako u ovoj nje- 
govoj knjizi »ne će naći ni traga umjetnosti ili literature«, pače »niti truna na- 
Pora za stilskom ljepotom«, U njoj se on »ne ustručava ponoviti po pet, po šest 
Puta zasebice isti broj, istu riječ, istu misao.« Pjesniku, dubokom vjerniku 
»jednostavno se pričinilo, da neke naučne knjige ne mogu uvijek svladati oni, 
koji nemaju specijalne religijske naobrazbe, kao ni oni, koji su nažalost zabo- 


ravili sve do prvoga principa.« Stoga on hoće, da »ovim — mal informćs — 
pruži skicu prakse i nauke katoličke... naročito ističući neizmjerno milosrđe 
Božje.«? 


Samo onaj, tko poznaje djetinjsku vjeru Jammes-ovu, može u ovim 
skromnim riječima prepoznati ponajvećega pjesnika današnje Francuske, 
Frapantna je sličnost Goyau-ova predgovora. »Ova knjiga nije niti siste- 
matski prikaz katolicizma niti apologetika. Ne može nadomjestiti ni kateki- 
zam... niti misli braniti u pojedinostima  religijozne pozicije  katolicizma.« 
Goyau hoće samo da upozori na božanske probitke, koji leže pohranjeni u ka- 
tolicizmu, da komentira »onu svakidašnju epizodu božanske historije, koja se 
zove Misa,« On upozorava ponizno kao i Jammes, da se u njegovoj knjizi »ne 
traži njegova lična koncepcija katolicizma niti dokumenat njegove individual- 
ne religijoznosti.« Od svega toga ništa. On hoće da govori »s braćom« pod pa- 
skom crkvenoga učiteljstva o božanskim stvarima za njihovo i za svoje dobro,!? 
L Kod obadva velika pisca isti je motiv pokrenuo pero, da piše o velikom 
misteriju, Jednome je i drugom na srcu potreba što dubljega približavanja 
ljudskih srdaca k izvorima božansko katoličkog života. Obadvojica na taj način 


7 Francis Jammes, Brindilles pour rallumer la Foi, Ed, Spes. 1925, 
* G. Goyau, Le Catholicisme. Ed. F. Alcan 1930. 
? F. Jammes, op. c., str, 7, 8. 


#9 G. Goyau, op. c., str. VIL VIIL 

postaju apostoli Kristove žrtve, skromni tumači sv. Mise, ponizni ministranti i 
klanjaoci, koji bi htjeli ono, što i Krist hoće: klanjati se i uzgajati klanjaoce 
u duhu i istini, jer Otac traži takve klanjaoce (Iv. 4. 23). ? 

Dakako, da se metodički i stilski temeljito razilaze Jammes i Goyau, što 
je posve prirodno. Jammes ima pred očima one male, neobrazovane ljude; puk 
Božji, koji »ne može slijediti Misu čitajući zbog bolesnih očiju ili kojih mu 
drago drugih motiva... a ipak može plodonosno prisustvovati prateći pažljivo 
svećenikove kretnje, koje su udešene za svaku fazu božanske žrtve.«!! Radi to- 
ga on kao da prišaptava kod Mise svome pirenejskome seljaku ideju pojedinih 
dijelova Mise posve jednostavno, kratko, početnički, Samo Jammes-ova duša, 
koja živi usko povezana s prirodom i sitnim, malim stvarima i ljudima, mogla 
je dati neukom puku ovakvo tumačenje kršćanskih istina, napose sv, Mise, Si- 
gurno je kod toga mislio na siromašno ili nikakvo vjersko znanje i onih visokih 
krugova »mal informćs«. G, Goyau međutim ostaje kod svoga naučnoga stila, 
govori intelektualcima, i to historijskim, filozofijskim i liturgijskim  jezlkom. 
Učenjački okružen sv. Pismom, sv. Augustinom, sv. Grgurom Vel., Bossuetom, 
Marmillonom, Batiffol-om, liturgijskim tekstovima i sa »Nasljeduj Krista« ho- 
će da katoličkoj inteligenciji pokaže bitno i životno značenje općinstva Svetih 
i duhovno jedinstvo Crkve u sv. Misi. 

F, Jammes piše u formi savjeta i molitve. G. Goyau tumači, analizira, 
ideološki objašnjava, Slijedit ćemo obadvojicu u organskoj vezi s pojedinim di- 
jelovima Mise. " i 


Žrtva hvale. 


»U sve dane historije, na svim mjestima kršćanstva, kroz 
devetnaest stoljeća ponavlja se ova žrtva, 

To je uistinu čin par excellence, u kojem ovo mističko tijelo, 
koje se zove Crkva, postaje svijesno svojega tijesnog jedinstva s 
Kristom, svojom glavom. Ona ga zazivlje, a on dolazi, ona dispo- 
nira s njime, zove ga u zarobljeništvo tabernakula, da bude za- 
robljenik duša, do jučer grešnih, a sutra možda opet takovih.«'? 

Tu Goyau sa sv. Augustinom i kardinalom Mercierom utvr- 
đuje bitni pojam Mise kao obnovljene, stvarne Kristove žrtve na 
Golgoti. Zanosi ga činjenica, da »ova Misa svaki dan obilazi oko 
naše zemlje, uzdignuta rano ujutro sa suncem svake hemisfere; 
ova stalna Misa, koja predstavlja svake rascvjetane zore na nekoj 
točki, tijekom dnevnoga okretaja, jedan podignuti žrtvenik, na 
kome su voštanice prestigle svijetlo srca.« (Sertillanges) 

Striktno, nedjelja je jedini dan, u kojem svećenik mora 
da služi Misu. Ali zašto bi čitavu sedmicu lišio »Presv. Trojstvo 
slave, anđele radosti, grešnike oproštenja, pravednike pomoći i 
milosti, i pokojnike u čistilištu utjehe i Crkvu Krista te konačno 
duhovnoga dobročinitelja? Zašto bi se on sam lišio lijeka svojim 
slabostima i dnevnim grijesima?« pita sv. Bonaventura i tim pi- 


11 F, Jammes, op. c., str. 72. 
12 G, Goyau, op. c., str. 224. 

tanjem . » » , CCA 
dne a .svećenikovu službu; 
Goyau prati sada svećeni 
i u pri nika k oltaru te mu udar či 
ka a has o ora . misnici, pa s Kempencem dbetvlje u 
. par ovo liturgijsko značenje.“ Za njim je si šači 
vjernika, koja makar kako ne oš vljši Gakaede Hit 
Pele rad odane blika ji "ER Ve 
»On (svećenik) zna, da je tu pred nji ji i 
M... I j jim u dublji 
Pranje Crkva, koja ga čeka.,., ona je tu prišuini, jer deo 
jela raba Do žrtveni zlo postaviše u njegov temelj 
mučenika, oyau naročito zapaža idej GI 
tih, to će biti njegov leit-motiv, i x od oko VShaBkakkA, 
Šaakkoji ka o motiv, i stoga on oko »najčednijega 
j : a, Koji časno čuva relikvije kršćansk šlo- 
nafi divne misli o »prisutnosti te svete prošlosti (eko 
oh jed : me nad nama, moli za nas.,," »Svećenik i njegova 
* a ne osjećaju se za vrijeme Mise lj reci 
su s njima, a oltar, na kojem se žrtvuje ž šo svom Ntigi- 
3 cojem s« vuje žrtva »po svom liturgij- 
čije dakornca. A sima ideju mističke solidarnosti, Erhini Ka 
ALE ta zoo ! Zoja mimo granica svijeta i vremena spaja. 
Francis Jammes ne reflekti i 
ektira toliko prije počet 
0 PA katehistički daje definiciju Mic hn pen 
a u no odijet Lid predani »Neposredno prije službe Božje 
: al ; > . . 4 
noir ite | ernakulom upotrebiti kratke molitvice, 
Ti si moj Gospodin i moj Bog! 
ak, onaj, kojega ti ljubiš, boluje, 
daa duša kao suha zemlja čezne pred tobom 
ospodine, daj mi ove vode (milosti), j 
Neka bude volja tvoja.«!? 


a ponizuje svećenikovu 


Priprava. 


Sv, se Misa počinj 
isa počinje s 42, psalmom. Psalmista, teš; 
poraa s: neprijatelja, tješi svoju žalosnu dušu: E S vs to 
| iz gitaru, Bože, Bože moj! Zašto-si dakle žalosna moja duš 
zašto se uznemiruješ? i Ši 
ak pda Boga, ika gajoš slaviti.« 
I au ističe riječ slaviti i spominje u i 
Priteta, koji će nekoliko stoljeća kjente ori će Sejm 
»Covjek je stvoren da slavi Boga.« opa 


"5 G, Goyau, op. c., str. 225, 
"e BAL ou 

»Pred sobom nosi križ« i td, Nasljeduj Krista, IV, 5, 3 
G. Goyau, op. c., str. 226. Dis 
1% Ibidem, str, 227. 
F. Jammes, OP. €., str. 72, 
Svi ovdje prevedeni stalni dijelovi Mise uzeti su iz 


Kniewaldova Rimskoga Misala, Zagreb 1930., str, 29 - 73 Vadiedina 

»Specijalni poziv svećenika, ali i svakoga čovjeka također. 
Svećenici i vjernici svi su grešnici: da uzmognu slaviti Boga, go- 
voriti o Njemu i govoriti s Njime, moraju biti čisti. Dva glasa 
odjekuju izmjenjujući između sebe priznanje grijeha, glas sveće- 
nika i glas ministranta, organa vjernikA. Zajednička želja za či- 
stoćom i za oproštenjem apelira na Bl. Djevicu, koja nije nikad 
sagriješila, na arkanđela Mihovila, na Ivana Krstitelja, preteču 
kraljevstva milosti, i najposlije na nekadašnje grešnike, Petra i 
Pavla, sada stupove Crkve: bez prestanka se prema njima uprav- 
ljaju liturgijske riječi, ne bi li oni skrenuli prema zemlji, grešnoj 
ali i raskajanoj, poglede Boga, koji oživljava, Uzmi od nas naša 
bezakonja, moli svećenik Boga, uzlazeći na oltar i ljubeći ovaj 
ad on apelira na zasluge mučenika, kojih se moći ovdje na- 

aze..." 
Goyau dalje nastavlja finom psihološkom analizom ovaj po- 
četak sv. Mise, koji nije zapravo ništa drugo nego »zanos duše 
za čistoćom«, nastojanje katoličkoga srca, da i ono sudjeluje a k- 
tivno u djelu spasenja, ane da pasivno čeka, kako bi to 
htjela luterovska teologija, da mu zasluge Kristove izbrišu grijehe. 

Jammes opet preporuča: »Dok je svećenik pri dnu ol- 
tara, koji predstavlja Kalvariju, na koju mu se popeti, treba se 
klanjati Bogu, moliti gaza oproštenje svojih gri- 
jeha i predati mu svoje srce sa svim slabostima, bolima, po- 
trebama, jednom riječi povjeriti Mu sve, apsolutno se pouzdava- 
jući u Njega, sjećajući se riječi sv. Pavla: Sve mogu u Onome, koji 
me jača.«? 

»Ljudska bijeda i Božje milosrđe jesu dva krila, na kojima 
se diže molitva« (sv. Bonaventura). Kyrie eleison je kri 
ove bijede; Gloria već, slaveći Krista, konstatira ovo milo- 
srđe, koje briše grijehe svijeta. Osim toga Goyau upozorava na 
novi liturgijski ton, koji provejava_G lorijom, a to je: radost. 
Duša »sasvim desinteresirano zahvaljuje Bogu« radi velike slave 
Njegove. U kojoj bi formi svećenik mogao savršenije hvaliti i 
slaviti Boga uime puka, ako ne baš u ovoj liturgiji Gloriae, 
gdje zahvaljuje Bogu, što je Bog7«" 

»Osam puta se za vrijeme Mise,« veli Goyau, »obraća mi- 
snik vjernicima... između njegove molitve i njihovih molitava 
postoji kooperacija. Osam puta veli on puku: Gospod 
s vama! Osam puta puk odgovara: I s duhom tvojim! I jedan i 
drugi znaju, svećenik i puk, ako su im molitve, kojima se pri- 
pravljaju, potrebne za primitak milosti, da najprije trebaju milost 
za dobru molitvu, i da je već i sam duh molitve milost.« Da 
opravda smisao ovakove molitve pred kakovim dijalektičarom, 
koji bi sasvim na ljudsku mogao reći, da je to »circulus vitiosus«, 


2% G, Goyau, op. c., str. 228 - 229. 
2% F, Jammes, op. c., str. 73. 
2% G, Goyau, op. c., str. 230, 

Goya ši s 
. dra aa učinke božanskoga života u čovjeku, koji međ 
ranja nr kh «2 čovjeku molitve i zazivanja, kojih je KTM s 
Ka kdnstetića bh dam ponovljeni dijalog između meta i o : 
Relovania i pe o djelovanje istodobno, dok ga zazi goa 
čima cijele Mise leži psiho. sve ljudske molitve... U rije- 
točnom pojmu odnosa između čovjeka i Bognes —. oNOvana na 
nuti »lapidarnu | : ardinala Wisemana i Gihra nastoji Goyau istak 
stil« maiskići dei motsjosi A »veličanstvenu sažetost« i »e i : f ki 
nad va zedna za Svaka molitva, koja zazivlje Kao O i 
koji s tobom živi i ka li  >Po Gospodinu našemu Isusu Kristu, 
sre vijeke vjskov : h ra i čla u jedinstvu Duha Svetoga Bog. a 
hebrejskom riječi ke » men, odgovara puk, služeći sa star a 
i koja je toliko + oja se ponavljala na ustima štovatelja J Šiva 
formula i knot, ke prešla p reko Kristovih usta. »Ova Zaklača 
a Oji bg o Postavljaju Sina za posre dika 
tokom Mise; Krist će biti m Njihove će nađe biti fšounjena 
onaj, ka će moliti,« “e nego posrednik, on sam će biti 
oya 0. ma 

dršasnskog. doo meditacijom otkriva uzvišene perspekti 
ponavljanih riječi ja, Kk 9 se IZvijaju iz ovih posljednjih Š t Mad 
nit teološke de bo e molitve i na koncu bilježi aa: stalno 

dva npe oi »Njegovom (Kristovom) voljom kr 
ako se smij : haf na svijetu ima svoj dj . 
Prev, draisi sko teći u intimnom. ži lea, 
skabo: Miji va, u intimnom životu B ivotu 
i 1S1 izgovorenoj od ogđa; u 
.E s; ovaj svećenik ima m 
jej Sama usta Sina, pa da ih Si 

na žrtva, podastre Ocu« in ka 


Protiv nekih modernističkih 


Pohrane svijetla počašć 
I ene su,.. Reci 
Koro se zove Epistola, drugi AM nk 
ba tva katoličkoga društva ima za ol 
: i ara, se naoko nalazi u ko 
s raspoloženje duša, nek ije 
Las ce eka ori 
Je ona prije svega potvrda izvjesnoga bike istina 
4 


d . 


B G. Goyau, Op. €, att. 232, 
3 G, Goyau, OP. C., str, 234, 

osvjetljuje katkada istinu, ali je nikada ne stvara; istina pak po- 
tiče i hrani molitvu.«* 

»Kad na desnoj strani, veli Francis Jammes, svećenik čita 
prvo evanđelje, treba se sjediniti, barem srcem, s ovim živim i 
božanskim riječima, koje Crkva cjelovito prenosi kroz dvadeset 
vjekova, I mi ćemo ponoviti onaj odgovor Isusov đavlu:  »Ne 
živi čovjek samo o kruhu nego o svakoj riječi, koja izlazi iz usta 
Božj ih,«?? 

Goyau kod  Vj erovanja spominje samo 381. go- 
dinu, kad je ovaj t. z. carigradski »Symbolum« (po carigradskom 
crkv. saboru) prihvaćen kao ispovijed vjere. Dok F. Jammes piše: 
»Na Credo bi se moglo reći: ja vjerujem sve ono, što uči 
katolička, apostolska, rimska Crkva, i sjetiti se odgovora sv. 
Ivane d' Arc sucima: »Crkva i naš Gospodin to je jedno te isto, 
stoga nema poteškoće.« 


Žrtva. 


Počinje se drugi dio mise. »Nedostojni sluga« Božji, koji je 
učinio »bezbrojne grijehe, uvrede i nemarnosti optužujući se vi- 
soko podiže zlatnu pliticu, na kojoj leži hostija. Ponižen prika- 
zuje hostiju za sve svoje grijehe i najednom nastavlja: »... i za 
sve prisutne, kao i za sve vjerne kršćane 
žive i mrtve: da meni i njima bude na spa- 
senje za život vječni« 

Goyau ne može propustiti ovoga novog, snažnog isticanja 
crkvenoga jedinstva, Moglo bi se reći, da ta suptilna istina na 
poseban način privlači moderne religijozne duhove, koji su u 
pojmovanju Crkve kao »mističnog tijela Kristova« našli najbo- 
gatije poticaje za nutarnji svijet, kojem se izmoreni od vanjštine 
vraćaju. Teolozi i liturgici naročito s ovoga gledišta vole danas 
pisati o Crkvi. Dakako da na to utječe u naše doba pojačani 
smisao socijalnosti. Zar to nije neobična i velika radost biti svi- 
jestan, da posvećujući sebe uvećavamo ljepotu čitave Crkve; da 
time sudjelujemo kod posvećivanja sve djece te Majke, koja su 
sva našom braćom, pače i kod spasenja svekolike obitelji ljudske ;* 
da mene dnevno spasava liturgijska molitva katoličkog svijeta, 
koja je u biti so cijalna i kojom se svi približavamo ostva- 
renju najdublje molitve, što je na zemlji izgovorena: da svi 
budu jedno! (Iv. 17. 21. 

»U nekoliko sekunda, veli Goyau, rastvara se golemo ob- 
zorje; svećenikov glas se diže za svakoga, tkogod je član ratničke 
Crkve, na kojemgod bio kraju, u kojemgod vijeku živio ...< 


“A G, Goyau, op. c., str. 235. - 236. 
2% F, Jammes, op. c., str. 73. 


26 Ističe se popularni P. Lippert, Die Kirche Christi, Herder — Freiburf. 


27. J, B, Chautard, Duša apost. djelovanja, str. 250. 


FRANCIS JAMMES I GEORGES GOYAU O SV. MISI 105 


; Zatim slijedi prikazanje vina, ali sada svećeni 

izgovara »Prinosimo Ti...«; Goyau se pita, odakle I ne 
Objašnjava je onom molitvom, koja se nalazi između prikazanja 
hostije i vina, a koju svećenik moli, dok miješa u vino Pak otka 
kapi vode, Ova je voda simbol čovječanstva, kojim se udostojalo 
ogrnuti božanstvo Kristovo, a svećenik pri tom moli, da ina i 
»združimo s Božanstvom«. Pri tom liturgijska molitva precizno 
crta dva događaja, simbolički označena miješanjem vina i vode: 
u jednu ruku Bog postaje čovjekom, a u drugu je čovjek pozvan 
na dioništvo Božjega života.« Približava se momenat, kad će se 
duše vjernika združiti kao žrtve sa Žrtvom, koje Gb se krv na- 
laziti u kaležu. Kao preludij i objava ovoga jedinstva u žrtvi 


služi svećenikov plural — uime svih: »Prinosimo Ti«, 
oku Pače još proširuje značenje prikazanja, ono postaje još ko- 
ektivnije, jer, dok svećenik diže »čašu spasenja«, — zaziva Boga 


nesamo za spasenje onih, koji se pridružuju žrtvi i »2 
spasenje svega svijeta«. : jere na e Sisa 
Stoga Goyau može ustvrditi: »N 
St : »Na svakom oltaru; gdje se 
služi Misa, odigrava se ponešto od duhovne sudbine svega Svijeta: 
nijemi pogled kakove starice združen s podizanjem kaleža, u ko- 
i) će se crvenjeti krv Sina, posluje kod Oca za mnoštvo bića 
oja sj: ne poznaju, i koje ona ne poznaje. 
ah žarkoga bratstva provej ič i ij 
KB at java katoličkom liturgijom: on 
ama u duhu katolicizma, da se svaki kršćanin osjetE sudio- 
. om djela sve braće pred Bogom. Što dalje idu obredi 1 riječi 
i: ertorija, vjerni puk se sve više i više združuje u gestama pri- 
m. (a ali to još nije sve. Treba da se duhovi i srca sama 
prikažu | istodobno s prikazanjem kruha i vina; treba da same 
dispozicije ljudske postanu objektom prikazanja posve u skladu 
: are Monat, katolicizma, koji u ekonomiji spasenja uvijek 
Pi žanskome nešto ljudskoga, akciji milosti i napora i slo- 
Molitvom trojice mladića u ražarenoj i izraž 
i I j peći izražava to sve- 
ćenik ovako: »U duhu poniznosti i u srcu skrušenome primi doć 
Gospode, i tako neka bude danas naša žrtva pred tobom, da 
ugodi tebi, Gospodine Bože.« ' 
Ovako agilna i dramatska liturgij i ja djeluje i 
ke i ja Prikazanja djeluje i na 
dušu Francis Jammes-a. Pun udivljenja promatra on s krdbidšne 


. objekte, kojima se hranimo, kruh i vino«, utvrđuje duboku vjeru 


u misterij, da će sam Gospodin doći na naš oltar i samo zato, da 
nam se mogne dati, skriven će zaći u te vidljive objekte. Kod 
toga »sakramenta, koji nosi na sebi pečat božanske invencije« 
zastaje Jammes osupnut: »I da sam Bog nije progovorio, samo 
bi se luda mogla podvrći tome, što nadilazi svaki žažieh.« Ori 
odmah nastavlja kao ponizni vjernik, kad svećenik na lijevoj 


** G, Goyau, op. c., str, 238 - 240, 

strani oltara pere ruke (Lavabo), da »moli Boga, neka bi nas 
očistio od najmanjih ljaga grijeha.«? 

I tako se svršava Prikazanje, u kojem Goyau vizionarski 
gleda srušene ograde između puka i svetišta t. j. svećenikova 
akta prikazanja; između vjekova i oceana, između živih i mrtvih; 
između zemlje i nedohvatnih sfera raja i samoga Presv, Trojstva. 

Liturgija je povezala sve duše svih triju Crkava, ratničke, 
patničke i pobjedničke u jednu molitvu Ocu preko Sina. 

»Moja je žrtva i vaša,« proklamira svećenik okrećući se 
vjernicima i govoreći im: »Molite braćol« Vjernici odgovaraju, 
neka Gospodin primi žrtvu »u hvalu i slavu svojeg imena, na 
korist također našu i svekolike svoje svete Crkve.« 


Odsada se svećenik više ne će okretati prema vjernicima , 


do iza Pričesti. On pače spušta glas i sasvim tiho moli molitvu 
tajne, koja inaugurira njegovo mističko sjedinjenje sa misteri- 
joznim realnostima oltara,« molitvu, koju čuje samo Bog. 

Najedamput se prekida šutnja. »Gore srcal« veli svećenik, 
»hvalu uzdajmo Gospodu Bogu našemu!« A_ puk odgovara: »Ima- 
mo kod Gospoda (svoja srca). Dostojno je i pravedno (Njemu 
uzdavati hvalu).« 

»Žrtva je pripravljena: svećenik, vjernici, Duh Sveti: svi su 
ispunili svoje, Misa ulazi u novu fazu... Ova će biti faza čuda, 
koje svaki dan, posvuda umnoženo, širi svemirom valove života 
i koje svaki dan razoružava najvišu pravdu prema onoj masi gri- 
jeha, što ih nagomilava čovječanstvo, Kao prolog jednom takvom 
čudu nameće se jedna akcija za milosti; takva će akcija biti 
Predslovlje.« Tu se Goyau pita, zar možemo mi ljudi do- 
stojno zahvaljivati »Bogu, Gospodu svetomu, Ocu svemogućemu, 
vječnomu«, Samo »po Kristu Gospodinu našemu«, ističe Predslov- 
lje odmah na početku, ta »po Njemu nam dolaze sve milosti i preko 
Njega treba kod Boga prositi za milost« (Sv. Toma); samo »po 
Kristu« hvale Boga i Anđeli na nebu i ljudi na zemlji.  Goyau 
zove u pomoć Bossueta, da mu pomogne naći izraz za veličan- 
stvenu himnu Serafina »najprvih i najuzvišenijih bića nebeskih,« 
koju je jedini prorok Izaija kao jeku s neba osjetio u trokratnom 
»Svet, svet, svet je Gospodin.« 

»Lirizam Predslovlja postepeno se uzdiže k nebu: moglo bi 
se reći, da se koncerat ljudski hoće da izmjenjuje s koncertom 
anđeoskim, Koncerat ljudski nije drugo nego triumfska pjesma, 
koja se orila Jeruzalemom, dok je ulazio Krist: »Hosanna in 
excelsis! Blagoslovljen, koji dolazi u ime Gospodnje. Hosana u 
visini! Vjernici najprije intoniraju u čast Presv. Trojstva anđeo- 
ski Sanctus, zatim ponavljaju iste akcente židovske ra- 
dosti uvjereni, da će ono Utjelovljenje, onaj Otkupitelj, još uvi- 


*% F, Jammes, op. c., str. 73. T4. 
% G, Goyau, op. c., str. 245, 

jek onaj isti za koju minutu »doći« još jedamput i da će se žrtvo- 
vati u još jednoj Misi više.«*! 

Jammes će lapidarno u jednoj jedinoj rečenici izraziti sve 
bitne liturgijske misli Predslovlja: »Dok svećenik čita Prefa- 
ciju, poklonimo se s njime Svemogućemu Ocu, kojega hvale 
Anđeli, po Isusu Kristu, koji nas je poslao, a koji će doći da bude 
prisutan na oltaru, Recimo: Blagoslovljen, koji dolazi...«?? 


Čin mise (Canon). 


»Ovaj čas je strašan« 
Sovori đakon puku u sirskoj litugiji. 


»Punina šutnje treb& da zavlada, Šutnja poput one u vi- 
sokoj samoći, u kojoj je Bog pohodio Mojsiju, poput one u hi- 
storijskoj noći, u kojoj je Riječ Božja sišla u jaslice, poput one 
na Maslinskoj gori i one na Križu, na kojem je Krist prikazao 
svome Ocu hvale i tajne molitve. Dolazi Bog, svećenik govori 
tiho. Pred njim: kruh i vino. On pokazuje Ocu ove »darove«, 
ove »poklone«, Kvalificira ih već kao »neoskvrnjene žrtve« u čast 
čistoći Kristovoj, koji dolazi i zaziva na njih blagoslov Oca. On 
govori kao da je dolazak Kristov u prilike kruha i vina već go- 
tova stvar; ovu žrtvu on prikazuje za mir Crkve, za njenu za- 
štitu, za njeno jedinstvo, za njenu upravu, specijalno za Papu, za 
dijecezanske biskupe, za sve one, koji vjeruju i koji zanosno šire 
vjeru. Crkva u kanonu misli najprije na sebe; ona zna, da po 
Kristovoj odredbi ona nastavlja Krista; u času dok Ga na oltaru 
čeka, Crkva ima pravo da pomisli: »Kako bi On došao, da ja 
nisam tu?« i da moli za samu sebe, što je isto kao da moli za 
Njega i njegovo kraljevstvo. «5 : 

Jammes također ne mimoilazi ovoga početka kanona, te na 
svoj način preporuča, »da se tada moli za Crkvu, za Papu i na- 
šega biskupa; da se preporuči Bogu ovaj ili onaj živući«, jer sve- 
ćenik moli sa specijalnim interesom  »za sve prisutne« aktivne 
svjedoke žrtve i za sve njihove, Ali, kaošto je Goyau na neko- 
liko mjesta istakao, katolička molitva nije nikada izolirana, tako 
i u ovom centralnom dijelu Mise, u decizivnom momentu žrtve 
ona nije samo molitva zemaljskih glasova nego se ujedinjuje u 
molitvenu akciju izabranih, koji su već blizu kod Boga, da tim 
pojača pouzdanje vjernika, Kao da glasom svećenika zemlja šalje 
svece kao predstražu pred milosrđe Božje. A 

»U istoj zajednici i poštujući spomen najprije slavne Ma- 
rije... pa i blaženih apostola tvojih i mučenika... i sviju tvojih 
svetih, molimo: da po njihovim zaslugama i molitvama dopu- 
stiš,,.« »Mi smo u zajednici s vama, kliče Goyau, mi smo 
Communicantes.« Najprije Djevica Marija. Katolička litur- 


%" G, Goyau, op. c., str, 245, 246. 
%* F, Jammes, op. c., str. 74. 
383 G, Goyau, Op. €., str, 247, 248, 

gija kao da hoće sve vjernike zaogrnuti Marijinim plaštem i kao 
da hoće ratificirati ovo drugo materinstvo, kojim je zaodjeo Isus 
s križa svoju Majku, materinstvom svih ljudi. Iza nje liturgija 
spominje stalni broj mučenika: u prvom redu apostole; zatim 
pet papA, Lina, Kleta, Klementa, Ksista i Kornelija; jednoga 
biskupa, Ciprijana, jednoga đakona, Lovru i konačno pet laika 
Hrisogona, Ivana i Pavla, Kuzmu i Damjana. Iz svih slojeva reli- 
gijoznoga društva i iz svih staleža lajičkoga društva liturgija traži 
mučenike, da im iskaže čast kao pomoćnicima ljudske molitve,«* 

»Slavite Bl, Djevicu Mariju, sve svece i molite ih za po- 
moć«" tako savjetuje svoje čitatelje Jammes na ovom važnom 
dijelu mise. 

»Dakle,« nastavlja svećenik obraćajući se na Oca, »mo- 
limo te, da primiš ovaj prinos naše službe.« 

»Ovaj ,dakle' je značajan, kao da masškira mirnu i si- 
gurnu jasnoću kakvoga dijalektičkog nastupa; ovaj dakle jest 
kao sankcija onih Communicantes, Svi članovi Crkve po svojim 
patnjama i po svojoj smrti zadobili su zasluge, a ratnička ih Crkva 
primjenjuje; bilanca jednih koristi drugima. Igitur, dakle! 
»Razredi naše dane u svome miru« to je prva molba, a druga je: 
»izbavi nas od vječnog osuđenja i pribroji nas stadu izabranih.« 

Dvije molbe, jedna za mir ovdje dolje, druga za spasenje 
tamo gore, suvislo se nadovezuju i popunjuju; između njih nema 
heterogenosti.«“ Tu Goyau nastavlja dugim razmatranjem o 
miru, koji rezultira iz stanja milosti i poređuje radost u stanju 
milosti sa-radošću u stanju slave, S udivljenjem govori o dubljini 
liturgijske molitve, koja eto u jednoj rečenici krije dvije etape 
ljudskoga sjedinjenja s Bogom. Odgovor će biti dolazak samoga 
Krista. Ono, što je Krist učinio na posljednjoj večeri, sada će se 
obnoviti na oltaru. Privilegij je to Njegova svećenika da ponovi 
djelotvorne riječi, koje je On sam izrekao: 

»Uzmite i blagujte od ovoga svi: Jer ovo je tijelo 
moj e.« 

»Uzmite i pijte iz nje (čaše) svi: Jer ovo je čaša 
krvi moje novoga i vječnoga zavjeta, tajna 
vjere, koja će se za vas i za mnoge proliti 
za otpuštenje grijeha.« 

»U ovom odlučnom času, koji dovršava žrtvu, liturgija pri- 
povijeda i obnavlja historiju. To nije simbolizam, nije ga bilo ni 
na posljednjoj Večeri; Krist nije htio nipošto samo po uspomeni, 
koju je ostavio, nego po ličnoj prisutnosti živjeti u dugoj liniji 
kršćanskih generacija. Misija svećenikova jest, da s dana na dan 
obnavlja ovu prisutnost Kristovu u čovječanstvu, koje ne će osta- 
ti siroče nikada.« ; 


% G, Goyau, op. c., str, 250. 
35 F, Jammes, op. c., str. 74, 
% G, Goyau, op. c., str, 251. 

. Sa Batiffol-om, koji piše:  »Misterij je dvostruk; misterij 
realne prisutnosti i misterij po samom Spasitelju obnovljene žrtve 
u rukama misnikovim«*" — nastavlja Goyau razmatranje o Kristu, 
koji je došao, koji je tu i koji je tu došao zato, da se žrtvuje. 

. Svećenik je podigao hostiju i kalež: puku na poklon, za koji 


mu Jammes diktira ovu molitvu: »Gospode Isuse, ja vjerujem, da 


si ti tu, jer ti si sam rekao, da si tu. Ja ti se klanjam. Prikazujem 
Ocu Tvome tvoju božansku Žrtvu, da nadoknadim za naše grijehe 
i da nas spasi zbog svoje neograničene ljubavi za nas.«* 

Iza podizanja svećenik »sjećajući se blažene muke«, uskr- 
snuća i uzašašća prinosi »slavnom veličanstvu žrtvu čistu, žrtvu 
svetu, žrtvu neoskvrnjenu, sveti hljeb vječnoga života i čašu vječ- 
noga spasa.« Jer ova žrtva također je i hrana i piće. »Liturgijska 
drama, kvalificirajući je tako, sprema se se na novo djelo,« veli 
Goyau i spominjući poredbu žrtve Abela, Abrahama i Melhise- 
deka sa žrtvom Kristovom, ističe mistično tijelo Kristovo, to jest 
cijelu Crkvu, koja se skupa sa euharistijskim Kristom hoće da 
prikaže i koja moli, »da ovu žrtvu donesu ruke Tvoga svetoga 
anđela na Tvoj uzvišeni žrtvenik, pred Tvoje božansko Veličan- 
stvo.« I 

= »Iza podizanja molite se za duše u čistilištu« piše Jammes 
slijedeći liturgijski tekst molitve, što najedamput svu pažnju skre- 
će prema pokojnicima, »koji otiđoše pred nama sa znamenjem 
vjere,., Njima, Gospode podaj mjesto rashlade, svjetlosti i mira.« 
»Crkva zna, da je Krist svojim zaslugama iza svoje smrti i po njoj 
postao osloboditelj duša, koje su čekale i nadale Mu se...«* 

Kanon ima još samo jednu molitvu, kojoj Goyau poklanja 
posebno poglavlje, jer u njoj moli svećenik i svi vjernici, da se 
Bog »dostoji podati i nama grešnicima neki dio i zajednicu sa 
svetim apostolima i mučenicima.« Prije su se zazivali sveci kao 
posrednici, a sada već kao da su nam drugovi, s kojima ćemo 
jednoga dana uživati u slavi. Ova liturgijska molitva spominje 
osam svetaca, sedam svetica. To Goyau naročito ističe da po- 
kaže, kako je Crkva uvijek veoma cijenila ženu i njeno svjedo- 
čanstvo za Krista, koje nije ništa manje od muškoga. 

Kanon se svršava slaveći Krista kao posrednika. »Po 
Njemu je Bog stvorio ovaj kruh i ovo vino, a to bijahu prvi ele- 
menti prinosa; po Njemu je Bog realizirao čudo, po kojem kruh 
postade njegovim tijelom, vino pak Njegovom krvlju, po Njemu 
je Bog stavio čovječanstvu na dispoziciju ove euharistijske da- 
rove,«“ Liturgijska molitva se uzdiže čak do slave Presv. Trojstva 
tvrdnjom: »Po njemu i s njime i u njemu jest tebi, Bogu Ocu sve- 
mogućemu u jedinstvu Duha Svetoga svaka čast i slava, po sve 
vijeke vjekova. Amen.« 


37 Batiffol, Lecons sur la messe, str. 322 cit, kod Goyaua. 
% F, Jammes, op. c., str. 75. 
% G, Goyau, op. c., str, 257. 
" G. Goyau, op. e., str. 259. 

»Po sve vijeke vijekova,« zapjeva svečanim glasom sveće- 
nik, Time naviješta, dok bude pokoljenja i vjekova, da će euha- 
ristijska prisutnost Kristova na zemlji biti izvor slave za Presv. 
Trojstvo. Što može čovjek dodati slavi Božjoj? pitali su se kat- 
kada filozofi, a njihovi odgovori su riskirali da unište volju za 


kult i da pogaze u dušama žar. Vrhunac sv. Mise, konsekracija, . 


božanski čin diktiran ljudskim usnama, pokazuje nam umnoža- 
vanje božanske slave, koja proizlazi iz same radosti božanskoga 
života.«*' 

Pričest. 


Svećenik skupa s vjernicima nastavlja pjevajući o slavi 
Božjoj i o spasenju čovjekovu, ali ovajput molitvom, koju nam je 
ostavio sam Krist: — molitvom. Oče naš. ž M 

»Polako recitirajte Oče naš, veli Jammes, nipošto mehanički 
ili rastreseno pg upirući se i razmišljajući svim srcem svojim o 
svakoj riječi.«“* Katolička njegova duša zna, da se tu radi o osnov- 
noj molitvi, kakove čovjek nije poznavao kroz duge vjekove 
prije Krista, jer sve do nje nije jasno osjetio sebe kao natprirodno 
biće. »Tu nam je sam Bog dao riječi za molitvu Bogu: za jedan 
će minut kršćanske usne odzvanjati božanskim riječima. Tri prve 
prošnje potvrđuju kraljevstvo Božje; zatim čovjek moli za svoj 
kruh, bez sumnje, materijalni kruh ali također i euharistijski kruh; 
posljednje tri molitve traže otpuštanje grijeha, odalečenje od ma- 
pasti i oslobođenje od zla,«** — Velika je to, iz božanskog izvora 
potekla, prva naša molitva,“I suvremeni filozofi zastaju kod nje 
kao kod markantne teorije samoga Božjega bivstva 1. stvarnoga 
dokaza Božje osobnosti.“ 

Iza Oče naša svećenik simboličkim obredima lomi sv. 
hostiju na tri dijela 1 spušta mali dio posvećene hostije u kalež, 
Pri tom moli za »mir u naše dane« jedamput tiho, drugiput glasno 
ili pjevajući, a trećiput kod »Jaganjče Božji« i za cijelu Crkvu: 
»Dostoj se njoj po volji svojoj darovati mir i jedinstvo.« nk 

Goyau ističe jedinstvo, koje se u Crkvi očituje poljupcem 
mira prije pričesti. »Štogod se više približava čas pričesti, litur- 
giju obuzima sve jače ideja kršćanskoga bratstva.« Jer Pričest se 
mora primiti u atmosferi bratstva i dubokoga duhovnoga jedin- 
stva, : 

Pred samu Pričest svećenik se sprema s dvije molitve. 
»Pred njim je Krist prisutan, onaj isti, kojega je Petar nazvao 


“1. G, Goyau, op. c., str. 261. 

2 F, Jammes, op. c., str. 75. 

4% G, Goyau, op. c., str, 261. 

"4,1 sva zapadna kultura do danas, pošto je prošlo gotovo 2000 godina, 
nije mogla čistijim i tačnijim pojmovanjem Božje naravi nadomjestiti ovo, ka- 
ko ga prikazuje Lukin Oče naš.« Franc Veber, Filozofija, Ljubljana  1939., 
str, 118. : ž 

Sinom Božjim, dok ga je gledao kao čovjeka, Svećenik ne vidi ni 
čovjeka ni Boga; on vidi samo prilike kruha i vina, ali zato u 
vjeri moli: »Sine Boga živoga, koji si svojom smrću oživio svijet 
po volji Oca i sudjelovanjem Svetoga Duha, izbavi me...« Ovo, 
što se događa na oltaru plod je one smrti: i svećenik i vjernici 
znaju, da će ona biti izvor života. Govoreći i moleći sav zao- 
kupljen »svojim bezakonjima«, zaklinje svećenik, da uvijek pri- 
staje uz Božje zapovijedi i da se nikad ne rastavi od Njega. Upi- 
rući se na dobrotu Kristovu moli on, da mu svojom milosti brani 
i liječi dušu i tijelo, te tri puta ponavljajući centurijonove riječi: 
»Gospodine, nijesam dostojan, da uđeš pod krov moj, nego samo 
reci riječ, i ozdravit će duša moja« pričesti se sa sv. hostijom. 
Tijelo Kristovo je u njemu, Kako da zahvali? On se pita: »Što da 
uzvratim...« I ne nalazi ništa osim onoga, što mu je Gospodin . 
dao: — »Uzet ću čašu spasenja« — veli svećenik i pruža ruku 
za drugim darom, božanskom krvi u kaležu i pričesti se iz kaleža 
hvaleći i prizivajući ime Božje.“ 

F, Jammes sigurno uvjeren, da će i oni, kojima on udah- 
njava osjećaje i molitvu, pristupiti sada k oltaru, da prime pričest, 
savjetuje ovako: »Približio se čas Pričesti, najprije svećenikove 
zatim vjernika. Pustite srce svoje, neka iznese pred Boga naše 
potrebe, bijede i nevolje, Preporučite Mu naše bližnje, naše pri- 
jatelje i sve one, koji su nas uvrijedili, sve one, koje smo mi uvri- 
jedili u svojem životu. 

Bit će dobro prije Pričesti, osobito ako je slijedimo bez knji- 
ge, da naučimo napamet onu savršenu molitvu sv. Tome Akvinca 
ili da se prožmemo njenim duhom: »Svemogući, Vječni Bože, evo 
ja najnevredniji grešnik ,,.«* 

A onda Jammes poput kakova katehete upućuje svoje po- 
četnike; 

»Recitirajte — Ispovijedam se Bogu... (Confiteor). 

Kleknite pred svetim Stolom, 

Prije nego primite Hostiju, do tri puta ponavljajte — Gospo- 
dine, nijesam dostojan... 

Kad primite tijelo Gospodinovo, imajte samo jednu misao, 
koja sažima sve prijašnje želje pa i one, koje se mogu zabora- . 
viti: Bože moj, u ruke tvoje predajem dušu svoju! 

Iza Pričesti klanjajte se presv. Trojstvu; zatim zahvaljujte 
Bogu, što je dopustio, da doživimo još ovaj dan i da se u njemu 
pričestimo, davši nam još jedamput više, da se posvetimo.«* 

Svaka Jammesova misao ističe duboko vjerovanje njegove 
duše u čudo, koje se zbiva na oltaru. Sve fraze, poezija pa i sami 
stil zamijenila je istina izrečena mirno i jednostavno kao u kate- 
kizmu, 


"5 G. Goyau, op. c., str, 264 - 265. 

** Jammes navodi čitavu molitvu do kraja. Vidi Galović-Kniewald, Ka- 
tolički Đak, IV. izd, 1926., str. 485. 

"7 F. Jammes, op. c., str. 76. 77, 

Završetak. 


»Misa se završila; ima tek da se zaključi. Svećenik još 
jednom ponovi poklon i molbu Presv. Trojstvu, koje »na mene i 
na sve, za koje sam je prinesao, neka izlije. svoj blagoslov«. Ta- 
da se diže njegova ruka na blagoslov. On će još, posljednjiput, 
nanovo podsjetiti na cilj tijesnoga sjedinjenja između Boga, koji 
se prikazuje Bogu, i ljudi, koji se prikazuju s Bogom; prije nego 
se udalji s oltara ponovit će, služeći se prologom Evanđelja sv. 
Ivana, čitavi rćsumć onoga, što znamo o historiji samoga Boga; 
bit će, slijedeći evanđelistu, kroničar Riječi, najprije Stvoritelja, 
zatim utjelovljenja, napokon Spasitelja... Euharistijski je Krist 
opet u svome tabernakulu, ponizan, zaboravljen — ali se Ivanovo 
poglavlje završava proklamirajući, da smo vidjeli »slavu Njego- 
vu, kao jedinorođenoga od Oca, puna milosti i istine«. Bogu hva- 
la! Deo gratias! odgovaraju oni, koji su vidjeli, vjernici, 
Svećenik odlazi,«* 

Tako završava svoje Tumačenje mise G. Goyu,_ a 
ovako završava svoju molitvu Mise F, Jammes: »Završite 
moleći poniznoga sv. Josipa, da preda molitve naše zaručnici 
svojoj, Blaženoj Djevici, da ona isprosi od Boga, koji joj ne od- 
bija ništa, neka ih usliši.«* ž : 

Ite, missa est! 


»Kad su apostoli napustili Jeruzalem iza velike drame, 
koja se ponavlja u našoj Misi, Isus im je rekao svoj Ite missa 
est, a to je prava misija, koju im je dao. I mi također imamo 
jednu misiju u ime Kristovo. Mi smo »kraljevsko svećen 
stvo« rekao je sv. Petar.«" 

Ovej liturgijski Idite naviješta nam božansko poslanje. 
Idite svaki na svoje mjesto, kamo vas poslao Krist. Idite u apo- 
stolat, koji se nadovezuje na Misu »vječnu dramu«, na koju se 
nadovezuje sva aktivnost Crkve. Idite, stvarajte ljudsku histo- 
riju, bez prestanka i svako jutro prožimajući je »božanskom 
historijom« — Misom. 

To će biti misija, apostolat: prožimanje naše ljudske atmo- 
sfere s konstantnom cirkulacijom zasluga i plodova žrtve — Mise. 

To će biti molitva čitavoga života: »Sve u tebi kru- 
ži oko tvoga Križa Sve, što je u meni, neka 
kruži oko svete Mise. Ona neka bude sredi- 
štem i suncem mojih dana, kaošto je tvoja žr- 
tva središnjim činom čitave litugije.« 

Ite, missa est! 


Idite, to je poslanje! D. Žanko. | 


#5 G, Goyau,. op. c., str, 267, 

“* F, Jammes, op. c., str. 77, 

50 A, D, Sertillanges, L' Eglise (1921.) II., str. 21. 22. je 
51. Dom J. B. Chautard, op. c., str. 267. 


Najljepši plodovi na drvetu 
otkupljenja 


1, Duh novoga zavjeta. 


OŽDA ništa ne karakterizira tako jasno, a opet tako jedno- 

stavno i kratko odlike novoga zavjeta nad svim konkret- 

. nim odnosima Boga i čovjeka, kako ih nalazimo u tijeku 
povijesti čovječanstva, pa i nad samom starozavjetnom ekono- 
mijom spasenja kao riječi: »ovvayovyij« (od »ovvćyo« = stjerati) i 
» čmAnola« (od »čynal6w« = pozvati), Zaista! Dok u poganstvu 
pa i kod izabranog naroda prevladavaju motivi straha u čo- 
vjekovu odnosu prema Bogu — još kod Malahije, zadnjega od 
proroka, čitamo riječi: »Sin poštiva oca, a sluga gospodara svo- 
jega: ako sam ja dakle otac, gdje mi je poštivanje, i ako sam ja 
Gospodin, gdje je strah moj?«* —, dotle novi zavjet karakterizira 
neka obiteljska toplina: intimnost, blizina, ljubav i sloboda u 
čovjekovu odnosu prema Bogu. Dok se kroz sve knjige staroga 
zavjeta, kroz »zakon« (thora) i kroz »proroke« (hanebiim) kao 
crvena nit, kao dominanta i kao »leitmotiv« provlače izbrajanja 
zala i dobara, ponajviše još k tomu vremenitih, kao kazne i na- 
grade za vjernost i nevjeru Bogu, dotle u novozavjetnom kanonu 


cijelom sve te motive nadvikuje jedan — ljubav i sloboda djece 


Božje. 

Klasički karakteriziraju mentalitet staroga zavjeta opomene Mojsijeve, 
kojima opominje narod, da obdržava sve zapovijesti Gospodnje, opomene, ko- 
je ostavlja i kao svoju oporuku, »Ako uzaslušaš glas Gospoda Boga svojega, 
da izvršuješ i držiš sve zapovijesti njegove, koje ti ja danas zapovijedam, uz- 
visit će te Gospod Bog tvoj više svih naroda na zemlji. I doći će na te svi 
ovi blagoslovi i stići će te.,. Blagosloven ti u gradu i blagosloven u polju! 
Blagosloven plod utrobe tvoje i plod zemlje tvoje i plod stoke tvoje, stada go- 
veda tvojih i torovi ovaca tvojih! Blagoslovene tvoje žitnice i blagosloven tvoj 
suvišak, Blagosloven ćeš biti, kad dolaziš i kad polaziš. Dat će ti Gospod ne- 
prijatelje tvoje, koji ustanu na te, da padaju pred tobom; jednim će putem 
doći na te, a na sedam će puteva bježati od tebe... I vidjet će svi narodi na 
zemlji, da je ime Gospodnje prizvano na te, i bojat će se tebe.., Otvorit će 
Gospod. najbolje blago svoje, nebo, da dade dažd zemlji tvojoj na vrijeme; i 
blagoslovit će svako djelo ruku tvojih.., Postavit će te Gospod za glavu, a ne 


za rep, i bit ćeš vazda gore, a ne dolje; samo ako uzaslušaš zapovijesti Gospo- 


da Boga svojega... Ali ako ne uzaslušaš glasa Gospoda Boga svojega,... do- 
ći će na te sva ova prokletstva i stignut će te: Proklet ćeš biti u gradu i pro- 
klet u polju. Prokleta žitnica tvoja i proklet suvišak tvoj. Proklet plod utrobe 


ž . ili i i 
Mal. 1, 3.: »Filius honorat patrem, et servus dominum suum: Si ergo 
Pater ego sum, ubi est honor meus, et si Dominus ego, ubi est fimor meus?« 

tvoje i plod zemlje tvoje, krdovi goveda tvojih i stada ovaca tvojih,  Proklet 
ćeš biti, kad dolaziš, i proklet, kad polaziš,.. Nebo, što je nad tobom, bit će 
mjeđeno, a zemlja, koju gaziš, gvozdena, Dat će Gospod za dažd zemlji tvojoj 
prah, a s neba će padati na tebe pepeo, dokle ne propadneš, Predat će te Go- 
spod neprijateljima tvojim, da padaš pred njima; jednim ćeš putem izaći na 
njih, a na sedam ćeš putova bježati, i razasut ćeš se po svim kraljevstvima na 
zemlji.., Vol tvoj klat će se pred tobom, a ti ga ne ćeš jesti. Magarac tvoj 
otet će se na tvoje oči i ne će ti se vratiti.,, I izgubljen bit ćeš za priču i za 
podsmijeh svim narodima, u koje te odvede Gospod... Došljak, koji je s to“ 
bom u zemlji, popet će se nada te, i bit će viši; a ti ćeš sići dolje i bit ćeš 
niži, On će davati u zajam tebi, a ne ćeš ti davati u zajam njemu. On će po- 
stati glava, a ti ćeš postati rep. I doći će na te sva prokletstva ova i ponizit 
će te i stići će te, dokle se ne istrijebiš, jer nijesi slušao glasa Gospoda Boga 
svojega niti držao zapovijesti njegovih i uredaba, koje ti je zapovjedio...«? 
Sasvim se drugi tonovi razliježu novim zavjetom i novozavjetnom litur- 
gijom,; listali mi Evanđeljem ili apostolskim poslanicama. »Budite savršeni, 
kaošto je savršen Otac vaš nebeski« čitamo u »konstitucijama« novozavjetnoga 
kraljevstva Božjega na zemlji, u besjedi na gori! »Dođoh da oganj bacim na 
zemlju, pa što hoću, nego da se zapali« čitamo kod sv. Luke, »Kad budem po- 
dignut od zemlje« t. j. kad umrem od smrti, koju mi zadala ljubav prema va- 
ma ljudima, tako čitamo kod sv, Ivana, »sve ću k sebi privući.«5 Kako se opa- 
ža razlika u žargonu Posrednika novoga i staroga zavjeta za života tako i u 
njihovoj oporuci pred smrt, »Ako me ljubite,« govori Spas u svojem oproštaj- 
nom govoru, »držite moje zapovijedi,., Tko mene ljubi, moju će riječ držati, 
i Otac će moj ljubiti njega, i k njemu ćemo doći i kod njega se nastaniti... 
Ovo je moja zapovijed, da se ljubite među sobom, kaošto sam ja ljubio vas. 
Od ove ljubavi nitko veće nema, da tko položi život svoj za svoje prijatelje. 
Vi ste prijatelji moji, ako činite, što vam ja zapovijedam, Više vas ne zovem 
slugama, jer sluga ne zna, što radi njegov gospodar. Nego sam vas nazvao pri- 
jateljima, jer sam vam sve javio, što sam čuo od Oca svoga.«* A onaj učenik, 
koga je utjelovljena Ljubav posebno ljubila, pa se stoga na strunama njegove 
duše izvila najdivnija jeka vječne Ljubavi, piše: »Vidite, kaku nam je ljubav 
dao Otac, da se djeca Božja zovemo i jesmo... Ljubezni! Ljubimo jedan dru- 
goga, jer je ljubav od Boga, i svaki koji ima ljubav, od Boga je rođen i pozna 
Boga. A koji nema ljubavi, ne pozna Boga, jer je Bog ljubav... Ako ljubimo 
jedan drugoga, Bog ostaje u nama, i ljubav je Njegova savršena u nama... 
Bog je ljubav, i koji ostaje u ljubavi, u Bogu ostaje, i.Bog ostaje u njemu.«?7 


2 Deut. 28, pogl. Por. još“na pr. Lev. 26. pogl. cijelo, zatim na pr. Ps. 
1., 36., 44., 104., 105., 106., 108., 126., 127. (prema brojenju Vulgate!), Tužaljke 
Jeremije proroka, sve male proroke, osobito Agej 1. pogl., Joel 1. pogl. itd. 

5 Kaošto u starom tako je i u novom zavjetu sv. Pismo dalo najljepše 
dijelove liturgije. Srce novozavjetne liturgije jesu dakako novozavjetni sv. spi- 
si. I tu se da primijeniti ona stara: »lex orandi, lex cređendi«! 

a Mt. 5, 48. 

5 Iv, 12, 32, 

8 Ivy, 14—15 pogl. 

7 Dakako da se ne smije ni to isticanje razlike između staroga i novoga 
zavjeta pretjeravati, kaošto su to činili već u najstarije doba neke sinkretisti- 


, 

Tek u ovoj perspektivi novoga zavjeta kadri smo barem 
naslutiti sav .zamašaj centralne dogme svoje sv, vjere — dogme 
o presv, Trojstvu i za novi zavjet tako značajnoga prakticiranja 
ljubavi prema Bogu i bližnjemu, što ga je sv. Augustin zbio u 
riječi: »Ama et fac quod visl«, prakticiranja, koje je najsavršenije 
u obliku evanđeoskih savjeta odnosno zavjeta. Tim, što nam je 
Bog objavio tajnu presv. Trojstva, dao nam je kao djeci zaviriti 
u najintimnije odnose svojega  božanskoga bića i života, a tim 
opet, što nam je po evanđeoskim savjetima pokazao put i način, 
kako može razumno biće od krvi i mesa najdivnije zasvjedočiti 
svoju ljubav prema Bogu; dao nam je u ruku sredstvo, kojim 
ćemo pokazati, da smo svijesni te intimnosti i da znamo cijeniti 
toliko Povjerenje. Prvo je dokaz, da nas Bog smatra svojtom, jer 
nitko svojih najintimnijih stvari ne povjerava prvom prolazniku 
na ulici (Mayenberg), .a drugo dokaz, da u našim žilama teče 
Božja krv, da smo Božji rod; prvo poziv vlastitom djetetu, da kao 
pravi član obitelji dijeli s Roditeljem obiteljske tajne i tako se 
s Njime veže sa sve to nježnijim vezom intimnosti i ljubavi, a ' 
drugo odgovor i jeka te ljubavi u srcu, koje se probudilo do slatke 
svijesti, da je tako intimno vezano sa samim Izvorom svega rod- 
binstva , .. Zar se tu upravo ne nameće misao o nekoj unutraš- 
njoj vezi između zakona ljubavi i slobode djece Božje te istine o 
presv, Trojstvu? Zar ne dolazi sama po sebi slutnja o posebnoj 
vezi između evanđeoskih savjeta i centralne istine novoga za- 
vjeta, dogme presv. Trojstva, i centralnoga zakona novoga za- 
vjeta, ljubavi i slobode djece Božje; između sv, zavjeta i najvi- 
šega zakona za ljudski um — istine o Trojstvu u jedinstvu te 
najvišega zakona za ljudsku volju — zakona ljubavi, kojom osta- 
jemo mi u Bogu.i Bog u nama? 


2, Pečat novozavjetnoga duha na evanđeoskim savjetima, 


Pečat novozavjetnoga kraljevstva Božjega, što ga ima u 
pohrani Crkva katolička, nosi dakle na sebi dvije značajke, trag 
dvaju zakona: svijetlo presv. Trojstva i vatru božanske ljubavi. 
Tim se pečatom bilježi sve, što ima da pripadne novozavjetnomu 
kraljevstvu Božjemu, kraljevstvu Kristovu. Svaka duša redovno 
mora odmah na pragu toga kraljevstva da primi taj pečat: na 
svetom krštenju Svi se krste »u ime Oca i Sina i Duha Svetoga« 
i svi primaju »ljubav Božju«, što »se izlila u srcima našima 
Duhom Svetim, koji nam je dan«“ da »stanuje u nama«, koji 
nije »duh ropstva« nego »Duh posinjenja, u kojem vapijemo: Aba 
Očel« Sve specifički novozavjetno nosi taj dvostruki pečat, i 
čke sekte (priscilijanistel), za kojima se poveli i neki protestanti te počeli kri- 
vovjerski razlikovati čak i starozavjetnoga i novozavjetnoga Boga. 

%* Rim. 5, 5. 

% Vidi Rim, 8, 11—15. 

što je koja uredba značajnija za taj zavjet, to se jače sjaji na njoj 
pečat Duha novoga zavjeta. Dosta se samo sjetiti tajne sv. Mise, 
toga srca Kristova kraljevstva, te sv. sakramenata, koji su bez 
sumlje per excellentiam značajkom nove ekonomije spasenja. 
Ogledamo li značenje i djelovanje tih svetih čina, studiramo li 
sv. obrede, što ih je Crkva Božja vođena Duhom Svetim, Duhom 
ljubavi, ustanovila, zamislimo li se u to, da nema nijedne Božje 
zapovijedi, koja bi direktno obvezivala ljude na svećeništvo, te 
da je prema tome egzistencija sv. Mise i sv. sakramenata takoreći 
posve prepuštena na milost i nemilost ljudskoj uviđavnosti i slo- 
bodi, tad nam se lako uvjeriti, kako sve to nosi na sebi jasan i 
velik pečat novozavjetnoga Duha ljubavi i slobode, jasno, da 
majvitalniji interesi novozavjetnoga čovječanstva imaju svoju ga- 
ranciju tek u najintimnijoj vezi s presv. Trojstvom i s Duhom 
ljubavi... zam kanata: o: 

Ako su dakle evanđeoski savjeti ili zavjeti, najpoznatiji u 
obliku redovničke profesije: zavjeta siromaštva, čistoće i posluš- 
nosti, »najljepši plodovi na drvetu otkupljenja«, posebnom zna- 
čajkom novoga zavjeta, tad se mora i na njima neobičnim sjajem 
sjati pečat novozavjetnoga Duha: pečat ljubavi i slobode djece 
Božje i pečat istine presv. Trojstva. 


a) pečat ljubavi. 


Zapitali mi kojugod časnu sestru ili se interesirali u kojega- 
god redovnika, što ga je dovelo do toga, te je primio na se obvezu 
svetih zavjeta, uvijek ćemo i uvijek dobiti jedan odgovor: »caritas 
Christi urget nos — in fide vivo filii Dei, qui dilexit me et tradi- 
dit semetipsum pro me — Ljubav Kristova sili nas — živin u vjeri 
Sina Božjega, koji me je ljubio i predao _sebe za mene!« Ispi- 
tujemo li otajne dubljine onih velikih duša — osnivača redova, 
va zvali se oni Benedikto ili Dominik ili Franjo ili Ignacije Lo- 
jola, uvijek ćemo naći na dnu svega nastojanja, na oltaru njihova 
srca divnu sliku Sina Božjega, uokvirenu zlatnim okvirom za- 
nosnoga oduševljenja, a pred njom kandilo : neugasljive ljubavi. 
Krista nasljedovati, koliko je to samo moguce, to je misao vodi- 
lica sv. Ignacija, a svakidašnja molitva, da »mognemo Isusa što 
dublje spoznati, što žarče ljubiti i što srdačnije nasljedovati« ama- 

“net, što ga ostavlja svojim sinovima. No iz te zaljubljenosti u 
Krista, spontano niče preuzimanje obveza svetih zavjeta! 

Jer Krist je inkarnirani novi zavjet, inkarnacija novozavjet- 
noga duha, u kojem se na najodličniji i najrealniji način ou 
prvi zakon ljudskoga uma — istina presv. Trojstva i prvi zakon 
ljudske volje — božanska ljubav ... I zato će se na s... 
savršenije ogledati evanđeoski savjeti, sv. zavjeti siromaštva, 
čistoće i poslušnosti... 


10 2 Kor. 5, 14. i Gal, 2, 20. 

I zaista! Krist će ostati za sva vremena uzorom siromaštva, 
čistoće i poslušnosti, Ili tko bi se mogao nazvati siromahom, ako 
ne Onaj, koji je uopće mogao i početi svoju karijeru, karijeru 
"Mesije i Otkupitelja samo tako, da je »sebe poništio«;!! koji se 
rodio .na putu u staji, u krajnjem siromaštvu, koji je umro bez 
igdje ičesa — jedino, što je mogao zadnjom voljom svojom osta- 
viti, bila Mu je vlastita Majka! — te u tuđi grob bio sahranjen; 
koji je mladost svoju proživio nabijajući žuljeve za svakidašnju 
koricu hljeba, što ga je zaista jeo »u znoju lica svojega«;!“ koji 
kao slavni rabi živi od milostinje i darova prijateljskih," te, kako 
se čini, zna čak i na blagdan sa svojima i gladovati;“ koji nema 
kuće mi kućišta“ A može li se ma i za čas posumnjati, da je 
taj način života, da je toliko siromaštvo dragovoljno sam odabrao 
i svom dušom ljubio? On, kome su »Anđeli služili«/“ kojega 
»Otac svagda sluša«?'" 

Jednakom se ljepotom bljeska dragulj čistoće u bož. Spasa. 
Još u starom zavjetu kao da je Bog divnom simbolikom htio 


. označiti tu odliku Mesijinu onim porođajima u starosti; tako se 


rodio Izak i sv. Ivan Krstitelj od staraca roditelja, a Samuel od 
majke nerotkinje više, rekli bismo, natprirodnim negoli prirod- 
nim načinom. I baš ta odlika kao da je sva ovjenčana čudesima: 
što je bliže k Spasu, to se neobičnije stvari događaju, koje će po- 
kazati, koliko On cijeni čistoću. Majka će Mu biti djevica, poočim 
djevac, koji će pristati protiv svega shvaćanja kod Židova na že- 
nidbu, što joj je onda dao i ime, na ženidbu u posvemašnjoj či- 
stoći, na Josipovsku ženidbu. 1 kroz cijeli svoj život bilo (i- 
zički bilo mistički u Crkvi Božjoj pokazivat će Isus i svojim na- 
ukom i svojom praksom, kako mu je baš čistoća neobično mila, 
Kako je divan prizor, kad Ga gledamo među nedužnom djecom 
i sama nedužna, među djecom, kojoj Ga baš ta nedužnost i pri- 
vlači;“ kako je ozbiljna propovijed svemu svijetu, kad Bog-čovjek 
na posebni način poklanja svoju ljubav onome učeniku, koji se od 
svih Apostola isticao djevičanstvom, i kad na njemu zorno po- 
kazuje u toliko zgoda, a napose, kad piše svoje evanđelje, što 
znače riječi iz besjede na gori: »Blaženi, koji su čista srca, jer će 
oni Boga vidjetil«* Značajno je, da din-dušmani Njegovi kraj sve 
svoje revnosti u traženju prigovora nesamo i ne pokušavaju na- 


“0 Fil 2; 7. 

+" Značajno je, da sv, Luka (2, 24.) uzima, kao da se samo sobom razu- 
mije, da je za Isusa u hramu prema zakonu trebalo prikazivati samo »dvije 
grlice ili dva golubića« kao za siromahe, a ne jagnje kao za bogate! 

13 Vidi Lk 8, 2. 3. 

#4 Ibid, 6, 1. sqq. i paral. 

“5 Lk, 9, 58.; »Lisice imaju jame i ptice nebeske gnijezda, a Sin čovječji 
nema, gdje da zakloni glave.« Cfr, Mt 8, 20, 

56 Mt 4, 11, j 

18 Mk 10, 13—16, i paral. 


17 Iv, 11, 42, 
1% Mt 5, 8. 

baciti se blatom na čistoću »prestrogoga« rabija iz Nazareta, koji 
ne će ni da čuje za raspusnu knjigu, nego se štoviše nadaju slo- 
miti i Njegovo tako poznato milosrđe s grešnicima dovedavši Mu 
preljubnicu uhvaćenu u grijehu. Kako je za svojega fizičkoga ži- 
vota na zemlji okupljao Spasitelj svijeta djevičanske duše oko 
sebe, tako radi i u mističkom svojem životu. Povjesnica svje- 
doči, da nigdje na svijetu nije mačelo čista života tako: jasno isti 
cano i tako dosljedno uzimano u obranu kao u katoličkoj Crkvi. 
Krist u papinstvu jasno uči, a u Euharistiji moćno pomaže čist 
život; u ovom sakramentu također traži djevičanske duše i samo 
od njih želi biti posluživan: novozavjetni svećenik treba da bude 
djevičanska duša! Nije li dakle Krist najdivnijim uzorom čistoće 
sva vremena? okna 
iu E poslušnost? One duše, koje su dubokom meditacijom 
nastojale prodrijeti u neshvatljive dubljine Isusove duševne i 
duhovne fiziognomije, kao Apostol naroda sv. Pavao, koji je Du- 
hom Svetim pomagan duboko i prodro onamo, smatraju najjačim 
potezom Njegova karaktera poslušnost prema Ocu. Evo, kako 
Pavao crta početak Kristova života: »Ulazeći u svijet govori :... 
Evo dolazim, na čelu knjige pisano je za mene da učinim volju 
Tvoju, Bože.«““ A svršetak: »Ponizio je sam sebe postavši po- 
slušan do smrti, do smrti na križu. A zato Ga i Bog uzvisi i da- 
rova Mu ime, koje je nad svako ime, da se u ime Isusovo pokloni 
svako koljeno onih, koji su na nebu i na zemlji i pod zemljom, i 
svaki jezik prizna na slavu Boga Oca: Isus Krist jest Gospodin.« 
Učenikovo shvaćanje potvrđuje sam Gospodin, kad izjavljuje, 
da sluša nesamo u izvođenju djela svojih nego i u svakoj odluci 
volje svoje i pomisli te riječi razuma svojega, riječju da mu je 
cijelo biće i žiće satkano od poslušnosti prema svetoj volji Očevoj. 
»Zaista vam kažem, Sin ne može ništa činiti sam od sebe nego 
što vidi, da Otac čini, jer što On čini, to i Sin čini jednako.«" 
»Ne tražim volje svoje nego volju Onoga, koji me je poslao« či“ 
tamo malo dalje, »jer sam sišao s neba, ne da činim volju svoju 
nego volju Onoga, koji me je poslao.«"“ »Ja ne mogu ništa činiti 
sam od sebe. Kako čujem, sudim, i moj je sud pravedan«, : »Onaj, 
koji me je poslao, istinit je, i ja ono govorim u svijetu, što sam 
čuo od Njega«,)  »ja govorim, što sam vidio kod Oca svoga«," 
»što ja dakle govorim, onako govorim, kako mi je rekao Otac«. 
Riječju od poslušnosti u izvršivanju, voljom i razumom satkan je 
najbolji život, što je igda protekao na ovoj zemlji. | Tako na 
dobivamo puninu smisla onih malo zagonetnih riječi Isusovih: 
»Jelo je moje, da činim volju Onoga, koji me je poslao, i da iz- 


20 Žid. 10, 5—7. % Fil. 2, 8. sqq. 
2% ly. 5,19. 

25 Ibid, 5, 30. > aa a 
2 Ibid, 5, 30, đ id, 8, 26. 
27 [bid. 8, 38, 28 Ibid. 10, 50. 

vršim djelo Njegovo.«“ Kao da kaže: Ono, od čega ja živim, od 
čega je sastavljeno cijelo moje biće, biće Boga-čovjeka, jest ovi- 
snost o Bogu, poslušnost prema svetoj volji Njegovoj. Predaleko 
bi nas odvelo, kad bismo od kolijevke do groba Spasova htjeli 
pratiti sve pojedine momente, u kojima se pokazala ta poslušnost, 
Neka je dosta sjetiti samo na onu ganutljivu scenu u Getsemaniju, 
gdje se Sin bori s Ocem, ali i u toj borbi nadvikuje sve muke 
svojom tišinom jedan glas: »Ali ne, kako ja hoću, nego kako Til« 
Je li uopće moguće, da ikoje stvorenje stigne poslušnost, kojom 
je sam Bog Boga slušao? 

Vršenje tih evanđeoskih savjeta nosilo je kako kod Spasa ta- 
ko i kod Njegovih sljedbenika pečat novozavjetne ljubavi. »Da 
pozna svijet, da ljubim Oca, i kako mi je zapovjedio Otac, onako 
činim.«“ »Kaošto Otac ljubi mene, tako sam i ja ljubio vas. Osta- 
nite u mojoj ljubavi. Ako moje zapovijedi uzdržite, ostat ćete u 
mojoj ljubavi, kaošto sam i ja održao zapovijedi svoga Oca i osta- 
jem u Njegovoj ljubavi.«" U obdržavanju zavjeta siromaštva, či- 
stoće i poslušnosti neprestano se obistinjuje ona: »Kad budem po- 
dignut od zemlje, sve ću privući k sebi!« 


b) pečat tajne presvetoga Trojstva. 


Ali ne nose evanđeoski savjeti na sebi samo pečata novo- 
zavjetne Božje tajne — tajne presv. Trojstva. Ta ljubav i ta tajna 
zagrlile su se u Kristu na najdivniji način; one sačinjavaju bit 
Njegovu, Njegov »esse«, one daju ključ k tajni Njegova bića. No i 
tu vrijedi ona »operari sequitur esse — djelovanje uzroka zavisit 
će od vlastite mu prirode«! Zašto je Krist obdržavao evanđeoske 
savjete u najintimnijoj vezi s tajnom presv. Trojstva, da se Bog, 
koji je Otac i Sin i Duh Sveti, neobično proslavljuje njima, riječju: 
da su zavjeti uistinu »ad maiorem gloriam Dei unius et trini — na 
veću slavu Boga jednoga u Trojstvu«? 

E Pa zaista! Kakova je misao nosila ono potpuno siromaštvo 
bož. Spasa, koje je svemu svijetu glasno i jasno govorilo, kako 
Sinu Božjemu ne imponira sve blago i bogatstvo ovoga svijeta, 
da sve to smatra blatom, jer Mu je dosta sam Otac nebeski. Me- 
siji je dosta sam Bog, što ga posjeduje na najintimniji način — hi- 
postatskim sjedinjenjem. Siromaštvo Sina Božjega na zemlji jedna 
je pjesma, koje je neprestanim refrainom: »Bože moj i sve mojel«, 
neprestana molitva: »Ego dixi: Deus meus est tu, quoniam bono- 
rum meorum non eges! — Rekoh: Bog si moj, jer ti mojih dobara 
ne trebal«* Siromaštvom svojim utjelovljena Riječ Božja i opet 
Pokazuje, da je uistinu  »splendor gloriae et figura substantiae 


eiuš — sjaj slave i slika bivstva« Očeva." Jer Otac je, kako nas 


* Iv, 4, 34. 
8? Ibid. 15, 9. 10. 
4% Žid. 1,3. 


30 Mt. 26, 39. 
% Ps, 15, 2. 

uči teologija, »principium sine principio — počelo bez počela«, 
zadnji korijen Božanstva, koji u punini svojega Božanstva sve ima 
i ničega ne treba; ne treba pače niti društva, da s njime podijeli 
svoje blaženstvo i svoju sreću, jer nužno nosi u sebi jednakoga 
Sina i Duha Svetoga te tako, kako zgodno opaža De Ponte u svo- 
jim klasičkim razmatranjima, ima dobro, sadržano u tom, da je 
Jedini, ali bez onoga zla, da bi bio sim! Tako nam se eto čini, da 
je zavjet siromaštva povezan uskim vezom s tajnom presv. Troj- 
stva ida se može napose dovesti u vezu s prvom božanskom 
Osobom, s Ocem. 

Isti taj zavjet značit će tu veliku tajnu kod svih drugih ljudi 
posredništvom Kristovim: njima će taj zavjet izravno biti jezi- 
kom, koji će neposredno govoriti Kristu, Posredniku između Bo- 
ga i ljudi, onako, kaošto pjeva jedna božićna pjesmica u Djakov- 


štini, kad u krajnjem siromaštvu betlehemske  stajice meće bi. 


Gospi u usta riječi: 


»Tvoja majka sirotica 

F hranitelj tvoj, 

Mi smo s Tobom prebogati, 
Oj Božiću moj!« 


I čistoću, od koje je bilo izatkano — bož. Spas rođen je od 
Djevice! — i kojom se okružilo cijelo biće Isusovo, nosi, ako .se 
ne varamo, jedna duboka misao, koja je u tijesnom odnosu prema 
tajni presv. Trojstva. Jer, barem po našem ljudskom shvaćanju; 
ni u kojem se momentu ne očituje tako jasno, da je Bog čisti Duh 
kao u tajni vječnoga rađanja Sina od Oca bez majke i njihova me- 
đusobna vezivanja supstancijskom ljubavi — Duhom Svetim...Ža- 
to se utjelovljena Riječ Božja rađa kao čovjek od Majke bez oca, 
Majke Djevice zaručenoj s Djevicom i ostaje Djevicom do smrti 
te ljubi djevice s posebnom ljubavi! I zato je čistoća Isusova u po- 
sebnom odnosu prema tajni presv. Trojstva te kao da na posebni 
način označuje Duha Svetoga, koji, kako Mu i samo ime kaže; 
najočitije pokazuje, da je Bog čisti duh, pokazuje kao treća osoba 
Božanstva izlaženjem od Oca i Sina i vezanjem njihovim u naj- 
čišćoj ljubavi, pošto se u djevičanskom rađanju Sina od Oca po- 
kazao Bog kao duh, da jest čisti Duh. Zato ima Duh Sveti, kako 
uči teologija, misiju, da poveže Boga i čovjeka u jednoj osobi Kri- 
stovoj, da omogući, te se začne i rodi Krist, i da preporađa duše 
ljudske i veže ih duhovnim načinom s nebeskim Ocem, s presv. 
Trojstvom. Duhu se Svetom stoga napose pripisuje utjelovljenje 
Sina Božjega i posvećivanje ljudi. I ovdje vrijedi za sve ljude osim 


Krista, da po Kristu kao zaručniku svojih duša dolaze obdržava- 


jući čistoću do posebnoga slavljenja presv. Trojstva, do posebno- 
$a odnosa prema Duhu Svetomu, kaošto se to i opet najljepše vi- 
di kod Majke Božje, koja po Kristu i radi Krista dolazi u posebni 
odnos prema Duhu Svetomu: »Anđeo Gospodnji navijesti Mariji, 
i Ona zače po Duhu Svetom«! 


= 
= 

Napokon, ako se pitamo, gdje je onaj najdublji razlog, zašto 

Utjelovljena Riječ Božja tako divno obdržava poslušnost. prema 
nebeskom Ocu, koja je najdublja misao, što nosi to tako divno 
vladanje, tad i opet dolazimo do tajne presv. Trojstva. Poznato 
je i opet, da su u Bogu tri osobe, a samo jedna jedina božanska 
priroda. Poznato je i to, da u Bogu nema stvarne razlike između 
prirode i moći (razuma i volje) i njihova čina (misli i odluke). iz 
toga slijedi, da su Otac i Sin i Duh Sveti jednoga razuma i jedne 
volje, pače iste misli i iste odluke. Sve tri osobe misle jedno i ho- 
će jedno te isto istim istovjetnim činom razuma i volje i jednako 
istim djelovanjem djeluju i stvaraju izvan sebe svu stvarnost kao 
jedan jedinstveni Uzrok sviju stvari. Kad je dakle Krist kao čo- 
vjek slušao u svemu izvršivanju, u odlukama i u mislima Oca ne- 
beskoga, kad je bio poslušan poslušnošću djela, volje i razuma, 
tad je to i opet bila _u Njegovoj stvorenoj ljudskoj prirodi divna 
slika onoga, što se zbiva u otajstvenim dubljinama  presv. Troj- 
stva, gdje Otac i Sin jedne volje i jedne misli te kao jedno počelo 
stupaju u odnos prema Duhu Svetomu, kojemu zajedno predaju 
cijelu svoju prirodu. Pa budući da je prva takova zajednica djelo- 
vanja, volje i razuma između Sina i Oca, stoga mislimo, da dobi- 
va Sin »misiju«, e poslušnošću proslavi Boga na zemlji i izbavi 
čovječanstvo, i da se poslušnošću posebnim načinom označuje 
Bog Sin, da se njome stupa u posebni odnos prema drugoj Osobi 
presv. Trojstva. I opet valja za sve ljude, koji obdržavaju zavjet 
poslušnosti, da po Kristu stupaju u posebni odnos prema presv, 
Trojstvu, kaošto se to i opet najbolje vidi na primjeru bl. Gospe, 
koja svojom predanom izjavom poslušnosti: »Evo me sluškinje 
Gospodnje, neka mi bude po riječi Tvojoj!«* te sv. Josipa, koji se 
na želju neba »ne boji uzeti Mariju, ženu svoju«,* i tako dolaze u 
svoj posebno intimni odnos prema Sinu Božjemu!“ 
i Tako je u našoj sv. vjeri sve međusobno božanski duboko 
motivirano i među se povezano. Zaista i na očigled katoličkog 
redovništva, na očigled evanđeoskih savjeta i sv. zavjeta moramo 
zadivljeni klicati sa sv. Pavlom: »O dubljino bogatstva i mudrosti 
i znanja Božjega! Kako su nedokučljivi sudovi Njegovi i neistraž- 
ljivi putovi Njegovi, Jer tko je upoznao misao Gospodnju? Ili tko 
Mu je bio savjetnik? Ili tko Mu je prije što dao, da Mu se uzvra- 
ti? Jer je sve od Njega i po Njemu i u Njemu. Njemu slava u vije- 
ke, Amen.« (Rim. 11, 33-36.) 


38 Vidi Mt 1, 20. 85 Lk 1,38. 

37 Držim, da kako prema svjedočanstvu sv. Pisma tako i prema cijeloj 
predaji valja reći, da se i kod bl, Gospe i kod sv, Josipa radilo »de consilio«, 
a ne »de praecepto«, dakle o stvarima, koje prelaze okvir strogih Božjih za- 
povijedi. Ako poredimo zavjete evanđeoske i misli, koje su na njihovu dnu 
prema dosele izloženomu, s Božjim zapovijedima, tad nam udara u oči, da se 
u zavjetima zaista nalazi vrhunac kršćanstva. Jer i obdržavanje zapovijedi ide 
za ostvarenjem istih ideja, koje nose i zavjete, ali to biva nesavršenijim nači- 

3. Evandeoski savjeti i sloboda djece Božje. 

Nakon svega dosele izvedenoga ne će nas ni najmanje začu- 
diti, da prakticiranje evanđeoskih savjeta znači najveću sigurnost 
te prema tomu i najveću slobodu djece Božje. To bismo mogli već 
aposteriori zaključiti odatle, što svakidašnje iskustvo s neprijate- 
ljima Crkve pokazuje, da redovnici imaju najviše sigurnosti i slo- 
bode u radu za zadatke i ciljeve kraljevstva Božjega na zemlji 
kao pomoćne čete hijerarhije. Jer, čim dušmani njezini žele nau- 
diti Crkvi i oslabiti je, odmah se sav njihov bijes iskaljuje najpri- 
je na redovnicima i redovnicama. Zakoni i zakonski projekti o re- 
dovnicima na dnevnom su redu; ta izgubi li Crkva — tako se kal- 
kulira — u kojem kraju, u kojoj zemlji, u kojem narodu redovni- 
ke, izgubila je najvrijedniji i najveći dio svoje slobode, slobode 
djece Božje. No istotako iskustvo pokazuje, da svi ti zakoni i za- 


nom. Jer i Božje zapovijedi očevidno traže ponajprije poslušnost prema Bogu, 
zatim barem toliko duhovno siromaštvo, koliko je potrebno, eda čovjek bude 
pripravan radije sve drugo izgubiti negoli Boga grijehom ostaviti, te napokon 
i čistoću, koju je kršćanstvo najviše diglo, i za koju se bije najžešći boj. Još 
opažamo kod poređivanja Božjih zapovijedi i evanđeoskih savjeta, da su ti sa- 
vjeti, rekli bismo, nužnim vezom i unutrašnjim načinom vezani s Božjom mi- 
lošću — prirodna posljedica njihova intimna odnosa prema presv. Trojstvu! —, 
te ih na pr. kod čovjeka u čisto prirodnom redu ne bi bilo, dok su zapovijedi 
njome vezani izvanjskim načinom i kao slučajno slobodnom odlukom Božjom, 
te bi se morale i bez natprirodne milosti obdržavati, makar čovjek i ne bio 
dignut u natprirodni red, Ako li poredimo zavjete međusobno, tad ćemo opa- 
ziti, da siromaštvo i poslušnost mogu savršeno označivati svoju misao, makar 
čovjek i upotrebljavao vremenita dobra i služio se svojim sudom, odlukom i 
djelovanjem, jer savršenstvo toga značenja raste to više, što se više duh oslo- 
bađa od želje za prolaznim zadovoljstvom. Kod trećega naprotiv savršenstvo 
raste to više, što se bolje tijelo oslobodilo težnje za tim zadovoljstvom, i što 
veća sloboda duha u tom pogledu potrebna je zato, da se tijelo mogne što sa- 
vršenije osloboditi. Možda je i tu jedan razlog, da Crkva vođena duhom Kri- 
stovim izričito nameće svojim svećenicima, makar i ne bili redovnicima; samo 
obvezu na celibat, koja je jednaka zavjetu čistoće. Jedan razlog rekoh stoga, 
jer je očito, da celibat ima veliko socijalno značenje te baš on omogućuje sve- 
ćeniku, da se sav preda svojemu uzvišenomu zadatku. Ipak je naveđeni razlog 
ontologijskim korijenom, iz kojega baš i niče tolika socijalna korist celibata. 
Jer jasno je, da će svaka stvar biti za čovjeka pojedinca i za cijelo čovječan- 
stvo to korisnija, što više božanskoga ima na sebi, što je intimnije vezana s 
Bogom, koji je Otac i Sin i Duh Sveti. Zato u ovom pokušaju sintetičkoga tu- 
mačenja sv. zavjeta u okviru novozavjetne ekonomije spasenja i nismo govo- 
rili o socijalnom i kulturnom značenju pojedinih evanđeoskih savjeta, premda 
je ono očito i dalo bi se o njemu mnogo toga reći, Ali to je značenje i ta ko- 
rist njihova sadržana u njihovoj unutrašnjoj povezanosti sa životom milosti i 
tajanstvenim Božjim bićem, iz koje se onda logičkom silom dade izvesti. I sv. 
su zavjeti klasičkim dokazom, kako »gratia naturam non destruit sed perficit 
— milost prirode ljudske ne razara nego usavršuje.« 

konski projekti ipak ne mogu nigdje toliko nauditi Crkvi, dok je 
u narodu živ, zdrav i snažan životni princip, koji se očituje u evje- 
tanju redovničkih zvanja. U takovu je slučaju progonstvo redov- 
nika tek bura, što trese snažnim deblom, te ga sili, da to dublje 
zarije korijenje. Ali, ako u kojem narodu nema redovničkih pozi- 
va, ako u njemu nestaje smisla, razumijevanja i ljubavi za redov- 
nički stalež, tad je to znak, da je utjecaj životnoga principa u do- 
tičnom kraju, u onom narodu popustio, da je ta grana na deblu 
Crkve počela venuti i da će domala i bez bure i oluje sama otpa- 
sti; tada i samo se tada može reći, da je Crkva u takovu kraju 
izgubivši redovnike izgubila najvrijedniji i najveći dio svoje slo- 
bode, slobode djece Božje... 

No i apriori se dade jasno pokazati sa sv, Tomom, da evan- 
đeoski savjeti dovode do najveće sigurnosti i slobode djece Bož- 
je. Klasički određuje neprijatelja, s kojim se svakomu čovjeku 
svaki dan razbijati — »militia est (enim) vita hominis super ter- 
ram (jer je život čovjekov na zemlji jedno ratovanje) —, ikoji 
neprestano zarobljuju njegovo ljudsko dostojanstvo i plemstvo 
djece Božje, sv. Ivan Apostol riječima: »Sve, što je na svijetu, po- 
žuda je tijela i požuda očiju i oholost života, to nije od Oca nego 
je od ovoga svijeta. I svijet prolazi i požuda njegova, a tko čini 
volju Božju, ostaje dovijeka.«* I jedan samo pogled na evanđeo- 
ske savjete i na ovoga neprijatelja čovjekove duhovne slobode po- 
kazuje, kako ti savjeti direktno navaljuju na tog neprijatelja, ka- 
ko upravo kidaju svaki lanac ropstva, što mu ga kuša nametnuti. 
Ako je u zapovijedima Božjim već dano uže spasenja, dignut be- 
dem obrane za čovjekovu dušu i dano jamstvo neprolaznosti: 
»svijet prolazi i požuda njegova, a tko čini volju Božju, ostaje do- 
vijeka«, veli sv. Ivan, tad je to sve podvostručeno, tad je uz bede- 
me dignuto još i predziđe — »murus et antemurale«! — sv. za: 
vjetima! I, ako se čovjek obdržavanjem Božjih zapovijedi otimlje 
raspadljivoj materiji, množi u sebi božanski život milosti i tako 
osigurava vječni život, tad obdržavanje sv. zavjeta diže do najvi- 
ših visina duhovne slobode, do najvjernijega odsjeva najčišćega, 
suverenoga Duha te tako neobično snaži i množi život milosti = 
teolozi sa sv. Tomom na čelu pripisuju redovničkoj profesiji učin- 
ke sv. krsta — i osigurava blaženu vječnost. Jer vječnost je 
Bog, pa što koja stvar nosi u sebi veću sličnost s Bogom, to je 
trajnija, to sigurnija za svoju vrijednost odnosno egzistenciju, Zar 
se ne bi s posebnim pravom moglo reći za one, koji obdržavaju 
nesamo zapovijedi nego i savjete Božje: »Ego dixi: dii estis et fi- 
lii Excelsi omnes — rekoh: vi ste bogovi (božanskoga koljena) i 
sinovi Najvišega svi«, najslobodnija bića? 3 

» Exxinola«,ime novozavjetnoga kraljevstva Božjega na zemlji, 
tako smo rekli na početku, upravo je značajkom, programom no- 
voga zavjeta. A u toj zajednici otajstva Istine i Ljubavi, oduvijek 


8% Job 7,1. 8% 1 Iv, 2, 16, 17. 

je redovništvo bilo i smatralo se kao »praecipuum decus et orna- 
mentum — posebna dika i ures«, jer je posebno vezano s otaj- 
stvom Istine i Ljubavi, jer je unutrašnjim načinom povezano s ta- 
janstvenim životom Božje milosti, što vrije i ključa i teče Crkvom, 
Baš stoga i jest redovništvo: razumijevanje za nj, bogatstvo ili si- 
romaštvo njegovih zvanja, mnogostrukost njegova i duh njegov 
mjerilom za stupanj pravoga katoličkoga života u pojedinim na- 
rodima, a gotovo bismo rekli i znakom za raspoznavanje prave 
Crkve Kristove i pravoga crkvenoga duha. Pa, jer je to izvrsniji 
plod otkupljenja, što je veći i u sebi vrijedniji, to se može reći, da 
je redovništvo, da su redovnička zvanja baš radi evanđeoskih sa- 
vjeta i sv. zavjeta najljepšim plodovima na drvetu otkupljenja. 


K. Grimm D. L 


Ljudska duša i njezina besmrtnost 


RASOTU duše samo Onaj pozna potpuno, koji je utisnuo 
u nju svoju sliku i priliku, kad ju je stvorio. Nije se strašio 
umrijeti za nju, kad ju je neprijatelj grijehom okaljao i 


usmrtio.  Vlastitom krvlju ju je oprao i oživio u njoj naravnu i 


vrhunaravnu sliku svoju. Duh Sveti najradije stoluje u njoj. Uči- 
nio ju je hramom svojim. Neizmjerno žali, kad Ga čovjek baci s 
prijestolja i postavi na nj zakletog si neprijatelja. 

Bog Otac nije držao za mnogo stvoriti i staviti čovjeku na 
raspolaganje sav svemir, samo da postigne uzvišenu svrhu, što 
mu je opredijelio: da se jednoć sjedini i navijeke uživa Prasliku 
i Prauzor Boga, za koga je stvoren. 

Sin Božji, pošto je za nj dovršio veliko djelo otkupljenja, 
povjerio ga je Crkvi svojoj. Zapovjedio joj je, da ga uči, tijelom 
Njegovim hrani i vodi ga kroz burno more života u srećnu luku 
vječnoga spasenja, 

Pakao je sve svoje sile napeo, da s pomoćnicima svojim 
osujeti divnu namjeru Božju. Da dušu čovjeka upropasti u vre- 
menu i vječnosti. 

Neka bude i ovaj članak pomoć za ostvarenje namjere Božje 
i za uništenje namjere sotone i njegovih pomagača. 

Svi se otimaju za dušu: vjera i znanost, bogoslovija i filozo- 
fija, etika i pedagogija, vjernici i bezvjerci, pače još i politika i 
države, Pa nije ni čudo. Jer od svega na svijetu duša je ljudska 
najvrijednija, jer je najtrajnija. 


Duša je čovječja besmrtna. 


Svi ozbiljni. mislioci i učenjaci već prije Krista osvjedočeni 
su bili o besmrtnosti duše. Seneka, rimski filozof govori: »Korisno 
je o vječnosti duša istraživati, pače zaklinjem se i vjerovati.«< 
Samo je bezbožnicima bila i jest besmrtnost sablazan; Epikurov- 
cima i modernima materijalistima ludost.“ 

Panteisti niječu samo individualnu besmrtnost duše. Pre- 
ma njima vraća se duša u svemir (sic ro aćv.) Budisti uče, da duša 
poslije smrti čovjekove polazi u »Nirwanu«; a pesimisti i nihi- 
listi u »Nihilum«. Mnogi, koji vjeruju u besmrtnost duše, govore, 
da se ne može čvrstim razlozima dokazati, ; 


1 Ep, 102, 2. 

* Haeckel kaže, ( Weltrathsel p. 216.) da je neumrlost duše najveće 
praznovjerje: Jenes h&chste Gebiet des Aberglaubens, welches gewissermassen 
die unzerst&rbare Citađelle aller mystischen und dualistischen Vorstellungs- 
krcise bildet. 

Drugi opet brane fakultativnu besmrtnost, jer misle, »da 


svaki čovjek može odabrati častan život, koji slijedi vječno bla- . 


ženstvo, i život beščastan, koji slijedi uništenje.«* 

A premnogi -drže i čvrstim dokazima učvršćuju naravnu 
besmrtnost duše, što i mi dokazujemo, 

Duša je besmrtna. Ova izreka dvoje sadržaje: 

1. Duša može, pošto se od tijela rastavila, navijeke živjeti. 

2. Duša zaista navijeke živi. 

Besmrtnost pretpostavlja neraspadljivost. Raspadljivosti je 
podvrgnuto svako od česti sastavljeno biće, recimo tijelo, što je 
sastavljeno od mnogih čestica. Duša je jednostavna, nema ni- 
kakvih česti, Zato se ne može raspasti. 

Trostruka je besmrtnost: a) esencijalna ili bitna, 
koja ne može ni pod kakvim uvjetom prestati živjeti; ova besmrt- 


nost pripada samo Bogu. b) prirodna ili naravna be-. 


smrtnost, kada biće po naravi svojoj nije podvrgnuto raspadanju, 
jer je po prirodi svojoj jednostavno, dakle kad se ni po sebi ne 
može na česti rastaviti, niti joj drugi koji stvor može oduzeti 
života. Ova besmrtnost pripada duši čovječjoj. 

c) treća besmrtnost je vrhunaravna, kad na primjer 
. Bog tijelu, što je po prirodi svojoj podvrgnuto raspadanju, podi- 
jeli dar besmrtnosti, što je dao tijelu prvoga čovjeka prije pada. 

Živo biće prestaje živjeti ili korupcijom (raspadom), ako je 
sastavljeno, ili uništenjem (anihilacijom), ako je jednostavno. Uni- 
štenje, kako filozofi vele, ne biva pozitivnom akcijom, nego Bog 
samo prestaje dotično biće uzdržavati. Jer kako stvarati tako i 
uništiti može samo Bog. 

Dokažimo prvi dio tvrdnje: 


Duša može navijeke živjeti. 


1. Svako jednostavno duhovno biće, koje u sebi i za sebe 
postoji, nije podvrgnuto korupciji i može navijeke živjeti, jer se 
ne može raspasti na česti, Ali duša čovječja je jednostavna, u sebi 
postoji i duhovna je. Može dakle živjeti navijeke, 

2. Duša, i dok je spojena s tijelom, djeluje mnogo neovisno 
od tijela. Stiče cijeli svijet općih pojmova o istini, dobroti, zloći, 
Bogu, što su neovisni o tijelu. Čovjek ima dvostruki život: mate- 
rijalni i duhovni. 

= Zato, kad se duša rastavi od tijela, prestat će joj samo 
vegetativni i senzitivni život, jer ne će više imati tjelesnih or- 
gana; ali duhovni život će joj se još povećati.“ 


3 Pesch, Psychologia II. p. 481. 

2 »Der Mensch ist das einzige Wesen, das eine zweite Welt in sich 
tragt, ausserhalb dessen, was man sieht und hort, eine Welt der Begriffe, die 
nur đer Gedanke erkennt etc.« (Teichmiiller: Ueber die Unsterblichkeit der 
Seele p. 4.) ; 

3, Dok se tijelo hrani materijalnom hranom, duša se hrani 
iz izvora istine. Može dakle i nadalje živjeti, pošto se odijelila 
od tijela. Izvori su istine neizmjerni i neiscrpljivi, kaošto je ne- 
iscrpljiv Bog, izvor svake istine. Može se dakle duša hraniti na- 


vijeke." 
Duša će, i pošto se oslobodila tijela, zadržati svoje stečeno 
duhovno blago. Pače će na novi način — neovisan o tijelu — 


steći sebi nove istine, raširit će sposobnosti svoje i steći po isti- 


"nama nove radosti i veselja. Ne će dakle život vječni biti dosadan, 


prazan, kako to misli Hartmann," nego aktivan i pun veselja." 

4, To isto se može reći i o volji čovječjoj. Jer kad duša, i 
dok je s tijelom spojena, teži za nadosjetnim dobrima; stiče sebi 
kreposti i dobre navike; protivi se i obuzdava tijelo, a često i od: 
dopuštenih naslada, te tako živi duhovni život u tijelu, moći će to 
većma taj život nastaviti, i pošto se je otcijepila od tijela. 

Za dušu je vrelo života istina, a za volju dobrota i krepost, 

Dokažimo sada drugi dio naše tvrdnje: 

Duša će zaista navijeke živjeti. 

Buduć da duša po prirodi svojoj nije podvrgnuta raspadanju, 
ne može je nikada sila ni ljudska, ni koja druga prirodna uništiti, 
Duša mora navijeke živjeti. Samo Bog bi joj mogao uskratiti 
svoje uzdržavanje, te je tako uništiti. 

Da Bog toga ne će učiniti, možemo posve sigurno dokazati 
samo iz objave Božje ili razuma. 1. Čovjek po prirodi svojoj želi 
i nada se vječnom životu. Straši se od propasti i uništenja. To 
svjedoči cijela ljudska povijest. Nesamo kršćani, nego i pogani. 

Kad materijalisti niječu besmrtnost duše, ne mogu da posve 
zatru tu želju u duši svojoj." Veliki bezvjerac Strauss još izrazitije 
očituje, kako duboko je ucijepio Stvoritelj želju za besmrtnošću 
u dušu čovječju.! 


5 » Wie die Speise, in sich verg&nglich, nur im Stande ist einen verging- 
lichen Organismus eine Zeit lang zu erhalten, so ist die Wahrheit, weil uner- 
sch&pflich, eine nie versiegende Lebensquelle fir den unverginglichen Geist.« 
(Kneib, Die Unsterblichkeit der Seele p. 66.) 

% Das sittl. Bewustsein p. 40, 

7 »So verfehlt keine Seele ihre Lebensbestimmung, und das anzunehmen, 
ist wahrhaft die L&sung eines Weltr&thsels.« (Kneib 1. c, p. 70.). 

3 Cicero: »Nemo sine magna spe immortalitatis se pro patria offerret ad 
mortem.« (Nitko se ne bi žrtvovao za domovinu bez velike nade u besmrtnost.) 

? Feuerbach ovako pjeva u svom djelu« (Gedanken iiber Tod und Un- 
sterblichkeit p. 129.) »Leben begehrst du vom Tod? O, strebe lieber nur dar- 
nach, dass die Menschheit dereinst dein noch mit Liebe gedenkt.« Očituje u 
ovim riječima ono, što uistinu niječe: Želju za besmrtnošću. 

19 »Der Mensch mčchte im Sterben nicht zu Grunde gehen; darum 
glaubt er, er werde nicht zu Grunde gehen. Das ist freilich sein schlechter Grund. 
Darum wird er auf alle mčgliche Weise herausgeputzt.« (Strauss: Alter u, 

Što je ucijepljeno u ljudsku narav, od Stvoritelja je naravi. 
Zato ne može Bog hijeti, da ova želja vara čovjeka, nego hoće, 
da tu općenitu prirodnu želju čovjekovu ispuni. 

2, Razum čovjekov žedni za istinom. Započinje uznemiri- 
vati dijete majku svoju raznim pitanjima: zašto ovo, zašto ono? 
otkud i kako? čim dođe do razuma. Buduć da čovjek za ovoga 
svoga života ne može da dođe do potpune istine, ne može da 
ugasi žeđu svoga razuma, morao mu je Stvoritelj pripraviti i otvo- 
riti vrelo potpune i vječne istine, što je On sam. Ovu činjenicu 
konstatuje i protestantski glasoviti pjesnik Goethe," 

3. Čovjek po prirodi svojoj teži za moralnom savršenošću, 
Slijedi li i živi po urođenim nagonima, naliči većma životinji ne- 
goli čovjeku. Osuđuje ga u prvom redu njegova savjest, a s punim 
pravom i ljudsko društvo. No u ovom životu ne može doprijeti 
do potpune moralne savršenosti kao ni do potpune istine, Mora 
dakle, da mu je Stvoritelj pripravio savršenost, koju će postići 
poslije smrti i navijeke je uživati. 

Čovjek pridonosi mnogo truda i žrtava, pa često i život, te- 
žeći za moralnom savršenošću. Može li Bog tako plemenite žrtve 
ostaviti bez nagrade? U ovom životu nije primio često nikakove 
nagrade, a često mjesto nagrade kazne i poniženja, a višeputa 
i smrt, Mora dakle, — čuvstvo pravednosti zasađeno duboko u 
ljudsku narav to iziskuje —, da ima prekogrobni život, gdje će 
Bog nagraditi dostojnom nagradom sav trud, što ga je čovjek 
uložio u usavršivanje svoje duše, što je volja Stvoriteljeva. I sam 
»brat« Kant priznaje, da je etička savršenost čovjeka njegova 
vrhovna i glavna svrha, 

Ali čovjek, kad se bori i teži za savršenošću, bori se i teži 
za vječnom srećom svojom. Jer ako i poganski govornik Cicero 
veli, da se svaki, koji se žrtvuje za domovinu svoju, nada vječnoj 
nagradi, tad se još većma nada vječnoj nagradi onaj, koji s mu- 
kom i trudom usavršuje dušu svoju, 

4, Čovjek žedni kako za istinom i dobrom iako i za blažen- 
stvom. Ova je težnja vodilja u svim djelima čovjekovim. Čovjek 
ništa ne može slobodno, neprisiljeno učiniti, što sudi da je zlo, 
I, što je pravo zlo, prije nego ga učini, predočuje si kao dobro. 
I ovu je naravnu težnju Stvoritelj naravi usadio u dušu čovjekovu. 
Buduć da čovjek ne može za zemnoga života ove žeđe ugasiti, 
mora da ima drugi i to vječni život, gdje će Bog ispuniti, što je u- 
tisnuo u narav ljudsku, kad ju je stvorio. 


neuer Glaube p. 123.) Zato bezvjerci nastoje, da na svaki način izbrišu iz 
ljudske naravi nagon za besmrtnošću, 

11 »Die Ueberzeugung unserer Fortdauer entspringt mir aus dem Begrif- 
fe der Thatigkeit; denn wenn ich bis an mein Ende rastlos wirke, so ist die 
Natur verpflichtet mir eine andere Form des Daseins anzuweisen, wenn die 
jetzige meinem Geiste nicht ferner auszuhalten vermag.« (Goethe ad Ecker- 
mann.) 

Recimo sada, da duša čovječja ne će navijeke živjeti, da 
će s tijelom zajedno umrijeti. 


Što slijedi iz ove supozicije? 


Slijedi, da je udes čovjeka puno gori od nerazumne životinje, 

Jer a) životinja teži samo za nekim osjetnim uživanjem, što 
lako nađe, i zadovoljna je. Čovjek teži za svim osjetnim uživa- 
njem, a postizava samo nekoja, i to s mnogo muke, i rijetko ga 
kad zadovoljava i ono, što je postigao. Appetitus crescit vescen- 
do, Želja tek raste uživanjem, veli poslovica. 

b) Životinja se ne sjeća dugo nanesena joj bola, a za buduće 
ne zna. Čovjek ne može da zaboravi na kazne, uvrede, poniženja 
i zlostavljanja, što ih je pretrpio.  Naslućuje i boji se zala, koja 
prijete. 

c) Životinja ne zna, zašto je vode na klaonicu, pretrpi smrt 
bez samosvijesti, Kad je snađe koja bolest, ne produljuje lijeko- 
vima svoj život i patnje, nego obično brže parne ili je čovjek ubije, 
Pri koncu svoga života ne gleda oko sebe ožalošćenu obitelj, 
rođake, prijatelje. Čovjek se boji smrti, zna, da mora umrijeti, sve 
ostaviti, što je s velikom brigom i trudom stekao, svoju djecu, 
prijatelje, svu nadu, što ju je imao. Lijekovima produljuje svoje 
bolove i trpnje i bojazan od smrti, Muče ga i bolovi, žalost i udes 
njegovih, koje ostavlja. 

Bez nade u besmrtnost, te, što zatim slijedi, vječne nagrade 
ii kazne, čovjek je degradiran ispod žvotinje. Krepost, poštenje 
i savjesnost nema onda više nikakve vrijednosti, Plemenita čuv- 
stva i djela, požrtvovnost i herojska djela ljubavi prema domo- 
vini i bližnjemu nemaju više nikakva smisla, Namjesto kreposti, 
stupile bi u život varka i sila, korupcija i besavjesnost. Morali 
bismo lažju žigosati najplemenitije čuvstvo ljudske naravi i uvje- 
renje sviju naroda.“ 

5. Zahtijeva svetost i pravednost Božja, 
da duša čovječja navijeke živi. : 

a) U srce je svakoga čovjeka upisao Bog zakon, što svaki 
osjeća i bez objave Božje, i hoće, da taj zakon obdržavamo, Ali 
svaki mudri zakonoša sankcijonira svoj zakon. Sankcija se već 
za života očituje u radosti dobre savjesti i u grižnji za prestup 
njezina glasa i u žalosnim posljedicama grijeha. Ali, koji će isku- 
san čovjek držati grižnju savjesti za dostatnu sankciju učinje- 


1? Permanere animos arbitramur consensione nationum omnium; qua in 
sede maneant qualesque sint, ratione discendum est, (Cicero) (Da duše nadalje 
živu (poslije smrti) držimo sa svim narodima zajedno; gdje će se zadržavati i 
kakve će biti, to moramo razumom dokučiti.) 

Zatim govori isti rimski govornik: »Quod si omnium consensus naturae 
vox est, omnesque, qui ubique sunt, consentiunt esse aliquid, quod ad eos per- 
tineat, qui vita cesserint, nobis quoque idem existimandum est.« (»Ako ie u- 
vjerenje sviju glas naravi, i svi svagdje vjeruju, da nešto od njih preostaje po- 
slije smrti, i mi smo dužni to za istinu držati.) 


»ŽIVOT« Godište XV. god. 1934. br, 3. 6 

noga prestupa? To većma, što se glas savjesti to slabije i rjeđe 
javlja, što češće preziremo njezine opomene. A koliko puta na- 
$rađuju ljudi besavjesnike bogatstvom, odlikovanjem, časnim i 
unosnim službama! 

Mora dakle potpuna i dovoljna sankcija tako važnog i zna- 
menitog zakona slijediti poslije smrti, i to da bude sankcija do- 
voljna i pristojna veličanstva zakonoše, vječna. A to traži be- 
smrtnost duše. 

.b) Pravednost Božja zahtijeva, da dobri budu nagra- 
đeni, a zli kažnjeni. Na zemlji biva često obratno ili nedovoljno. 

Jedva je koja istina, osim bivovanja Božjega, tolikim i tako 
solidnim dokazima učvršćena kao besmrtnost duše. 

Duša je ljudska dakle besmrtna. Ali što biva s njome po- 
slije smrti? 

Tvrdimo, da će 


duše čovječje poslije smrti otići Bogu, koji će ih suditi. 


I tu ćemo istinu dokazivati iz samoga razuma, premda svaki 


katolik zna s najvećom sigurnošću, što je samo vjera daje, što je: 


s dušom poslije smrti. Dvije istine sadržaje postavljena tvrdnja: 
1, da će duše biti od Boga suđene. 
2, kamo će duše poslije suda, 


Duša će biti od Boga suđena. 


1. Čovjek ima svrhu nadosjetnu. Da je može postići, dao mu 
je Stvoritelj razum, slobodnu volju i neumrlost, Svrha je čovjeka, 
za koju ga je Bog na zemlju stavio, da Istinu, što je sam Bog, 
upozna, vrši Njegovu volju i tako se s Bogom sjedini, u čemu i 
jest vječno blaženstvo, 

Ne ispunjuju svi ljudi ove zadaće, a koji ispunjuju, nejednako 
je ispunjuju. Svršetkom zemnoga života mora se suditi, da li je 
čovjek ispunio svoju zadaću ili ne te tako zaslužio, da se sjedini 
sa svojim Stvoriteljem ili ne. Ovaj sud pripada jedino sveznaju- 
ćemu Bogu. 

2. Bog je, koji je sama mudrost, morao dati čovjeku stano- 
vitu svrhu. Kao neizmjerno mudar i svet ne može biti ravno- 
dušan, da li je čovjek ispunio tu svrhu ili ne, Volju svoju očituje 
svakomu po glasu savjesti. Jedni se pokoravaju glasu savjesti 
te tako postaju vrijedni, da se sjedine s vrelom istine i dobrote, 
a drugi ne. Sudbina duše poslije smrti ne može dakle biti jedna- 
ka, zato mora sam Stvoritelj suditi dušama. 

3. Bog je najsvetiji i najmudriji zakonoša i stoga je morao 
svoj zakon, što ga je upisao u dušu svakoga čovjeka, sankcionirati. 
Iskustvo nas uči, da sankcija u ovom životu nije potpuno pro- 
vedena, pridržana je dakle za prekogrobni život. Poslije svršetka 
ovoga života mora prema tomu slijediti sud, na kojem će sank- 
cija s potpunom pravednošću biti provedena, jer drukčije bi bila 


i. 

sankcija uzaludna, što se protivi i svetosti i pravednosti Božjoj, 


a i podložnosti i ovisnosti stvora prema Stvoritelju. 

4. Svaki je čovjek svijestan, da mora račun položiti o svim 
svojim djelima ne pred zemaljskim sucem nego pred svojim sve- 
znajućim Stvoriteljem, od koga će primiti zasluženu plaću ili ka- 
znu, To jest, svaki je uvjeren, da će mu duša poslije života na sud 
Božji. 

Ova je istina, kako pokazuje i moderna etnologija,“ istota- 
ko općenita u svim narodima kao i besmrtnost duše. 

Pitanje je samo — pitamo li sam razum — hoće li sud Božji 
odmah poslije smrti uslijediti? 

Razum naginje mnijenju, da će sud odmah poslije smrti sli- 
jediti. Jer drukčije bi duša u nesigurnosti živjela, te tako u strahu, 
kakav će sud izreći nad njom Stvoritelj. Duše bi pravedničke isto- 
tako mučene bile kroz vrijeme prije suda kao i opake. Produljilo 
bi se stanje, što je bilo za života među pravednicima i neprave- 
dnima. To jest bile bi na neki način podvrgnute novoj kušnji, što 
se svršila ovim životom. 

Duše djece i luđaka ne će biti u pravom smislu suđene, jer 
se nisu služile ni razumom ni slobodom, 

Druga je istina u postavljenoj tvrdnji: 


Kamo će duša poslije suda? 


Duša će se pravednikova poslije suda sjediniti sa svojim 
Stvoriteljem i uživat će vječno blaženstvo. Ovu tvrdnju svi 1ado 
dopuštaju, koji priznaju besmrtnost duše. ' 

Priznaju također svi, da duša, koja je za života u času smrti 
prezrela i kršila zakon Božji, ne će postići svoje svrhe, te da će 
biti od Boga kažnjena, Ali u tom se razilaze mnijenja, hoće li ta 
kazna biti vječna, kaošto je vječna nagrada pravedne duše, ili 
samo vremenita, 

Neki tvrde, da će Bog nepravedne duše, barem pošto su ne- 
ko vrijeme trpjele kaznu, uništiti. Drugi opet, da će Bog nepra- 
vednima dati vremena poslije smrti, da čine pokoru, poslije koje 
bi i one bile pripuštene k vječnom blaženstvu. Opet neki tvrde, 
da će duše nepravednika biti primjerenim mukama kažnjene, ali 
da te muke ne će navijeke trajati. 

Dopuštamo, da se vječitost paklenih muka ne može iz samo- 
a razuma evidentno dokazati. To je tako jasno, da mu se 
nitko pametno ne može protiviti. Jer nitko ne može Boga siliti, 
da postupa po cijeloj svojoj pravednosti. Zatim ne može se doka- 
zati apsolutna nemogućnost pokore poslije smrti. Napokon Bog 
može za kaznu uništiti dušu, pošto je neko vrijeme trpjela kazne. 

Ali ne radi se o tom, što Bog može učiniti, nego što će Bog 
uistinu činiti s dušom nepravednika. A to se može dokazati sa 
sigurnim, ako i ne evidentnim dokazima. 


13 Vidi Cathrein, Einheit des sittl. Bewustsseins der Menschheit, | 

1. Prije svega Bog ne će duše uništiti bez prevažnih razlo- 
ga, jer je to protiv naravi duše; duša je po naravi svojoj besmrtna. 
A svak će uvidjeti, da to nije razlog, da Bog uništi dušu, da je 
oprosti od zaslužene kazne. Dotični je znao za Božji zakon, Bog 
ga je na to sjećao po savjesti. A pošto je prekršio zakon, zvao ga 
je Bog po savjesti, da se s njim izmiri. Nije to samo jedamput či- 
nio Bog, pozivao ga je, da se kani svoje nepravednosti svaki čas 
njegova života. On je sve opomene prezreo, u nepravednosti je 
živio, umro i stupio pred sud Boga, kojega je silio, da ga navijeke 
odbaci od sebe. Je li to dovoljan razlog, da ga sada Bog unište- 
njem izbavi iz pakla? 

2, Božja mudrost i svetost zahtijeva, da njegov zakon, o ko- 
jem ovisi Njegova čast i sreća te red sviju naroda, bude doličnom 
kaznom sankcioniran. A to je samo vječna kazna. Bog je odredio 
i vremenitu kaznu za manje prestupke, tako zvano čistilište. 
Premda su i u čistilištu strašne kazne, ipak ih se nitko ne boji. A 
zašto? Jer nisu vječne. Silne su ljudske strasti; kad usplamte, ne 
dadu se ni vječnom kaznom stišati, a za vremenitu, pa bila ona 
ne znam kako žestoka, i ne mare, ' 

Vječna kazna mora odmah poslije smrti započeti, jer druk- 
čije bi bezbožnici mislili, da će poslije smrti moći zadovoljiti za 
grijehe. 
Oduzmi vječnu kaznu, i ljudi će bez straha provoditi 
život u opačinama. Slično govori i Horacije." 

3. U teškom je grijehu, veli mudri sv. Toma Akvinac,“ neiz- 
mjerna zloća i uvreda. Ali objektivno neizmjerna zloća zavrijedi- 
la je neizmjernu kaznu. Buduć da čovjek kao ograničeno biće ne 
može da podnese intenzivno neizmjernu kaznu, zato mora pod- 
nositi ekstenzivno neizmjernu ili vječnu. Uvreda raste u zloći pre“ 
ma dostojanstvu uvrijeđene osobe. Dostojanstvo je Božje neiz- 
mjerno, 

4, Vječnost muka osobito za one, koji su počinili veća zlo- 
činstva, dokazuje opće uvjerenje i vjera i samih poganskih naro- 
da. Tako uče: Eshil, Euripid, Sofoklo, Lukrecije, Vergilije, Ovidi- 
je itd.“ 

I ako je poteškoće, što se obično iznose protiv vječnosti muka najlakše 
riješiti iz objave, ipak i sam razum daje nam odgovore, koji zadovoljavaju. 

1. Veli se: Protivi se dobroti i milosrđu, a i pravednosti Božjoj, da 
navijeke i bez prestanka muči čovjeka, koji je pod pritiskom strasti možebit 
samo jedan težak grijeh počinio i to za jedan čas. 


a »Tolle periculum, jam vaga prosiliet frenis natura remotis.« (Horač. 
Sat, 2, 7. 74.) (Odstrani pogibelj (pakao) i nestalna će narav bez uzda harati.) 

15 »Peccatum contra Deum commissum quandam infinitatem habet ex in- 
finitate divinae maiestatis: tanto enim offensa est gravior, quanto maior est 
ille, in quem delinquitur.« (Sum. th. 3. qu. 1. a. 2.) Prevedeno je u tekstu. 

18 Diog. L. VIIL 31. »Sedet, aeternumque sedebit infelix Theseus.« (Bo- 
ravi i navijeke će boraviti nesretni Tezej.) — Virgil. Aen. VI, 594. 

Odgovor. Upravo. zato, jer je čovjek prezreo neizmjernu dobrotu i milo- 
srđe Božje, zaslužio je, da ga Bog navijeke kazni. Nitko ne može ispripovije- 
dati, što je Bog u svojoj dobroti učinio za čovjeka. Postao je za čovjeka ma- 
leno dijete; podnio je sve nevolje ljudskoga života; napokon je podnio straš- 
ne muke, prolio svu svoju krv; krvlju se znojio, bičevan bio; trnjem okrunjen; 
sve ruglo i sramotu za čovjeka podnio; napokon strašnom mukom na križu 
umro među razbojnicima, Prije nego je sve ove muke podnio, naredio je Presv. 
Sakramenat, u kojem se skriva pod prilikom kruha, samo da do konca svijeta 
uzmogne osobno među nama boraviti i postati hranom naše duše. Ustanovio je 
Crkvu, kojoj je strogo naložio, da sve ljude naučava, grijehe im oprašta i 
mudrim zapovijedima vodi u srećnu vječnost. 

Kad grešnik sve ovo prezre, gazi zapovijedi Božje, pa i na času smrti 
odbija od sebe poziv i pomoć Crkve, da se izmiri s Bogom, te kao neprijatelj 
Božji dolazi pred Njegov sud, može li Bog drugo što učiniti, nego da odbaci 
od sebe onoga, koji je Njega prije odbacio. 

Zbog jednoga teškog grijeha niko ne propada u vječne muke, premda je 
zaslužio, jer koji je vazda živio u prijateljstvu Božjem, kad padne u težak 
grijeh, brzo se pokaje, i Bog mu oprosti. 

Ne odlučuje, koliko je vremena trajao grijeh, nego znamenitost prekrše- 
nog prava i zakona Božjega. Svaki čin čovjekov traje kratko vrijeme, možemo 
reći nekoliko časova. Smiješno i nepravedno bi bilo, da mu se zato dosudi ča- 
sovita kazna ili nagrada. Mogao je za čas i da se oprosti i najvećih opačina, 
ali nije htio. 

Zatim, buduć da se čovjek nije htio da izmiri s Bogom, dok je trajalo 
vrijeme pokore, a poslije smrti nema više vremena za pokoru, ostaje navijeke 
neprijatelj Božji, te se zato ne može sjediniti s Bogom, ostaje u mukama na- 
vijeke, 

2, Vele: Svakomu je Bog usadio neodoljivu želju za blaženstvom, Dužan 
ju je dakle i zadovoljiti, drukčije bi varao čovjeka. 

Odgovor: Bog je ucijepio u ljudsku narav neodoljivu težnju za blažen- 
stvom, ali ne bezuvjetno, nego ako živi po zakonu Njegovu. Inače mu je isto 
tako usadio i strah od kazne, ako krši zakon Božji i u tom ustraje do konca 
Života, a da se ne izmiri s Bogom, što mu Bog nuđa, 

I bemrtna sudbina duše lijep je dokaz za to, da je naša vje- 
ra »rationabile obsequium — razumna služba« Bogu, a ujedno i 
za to, kolika je sreća, što nam naša sv. vjera i najmanju sumnju 
uništuje u prevažnoj istini naše budućnosti! Dok razum svjetluca 
poput malene svjetiljke, kojom unosi slabašno svijetlo, da protu- 
mači udes sviju naroda u vremenu i vječnosti, dotle vjera božan- 
skom sigurnošću raspršuje i najmanju sumnju u najvažnijim pita- 
njima, Nisu zato badava čeznuli i najveći mudraci staroga vijeka 
kao Sokrat i Platon za svijetlom odozgor, da si riješe sumnje, što 
Ba 0. Soinat bi valjda umro od radosti, da su mu dali ka- 
Kom u ruke, i rekli, da ga je neprevarljiva Istina napisala, dok 

1 današnji »mudraci« tu zlatnu knjigu preziru i zabacuju. 


M. Kulunčić D. L 

PROBLEMI MODERNE PEDAGOGIJE. 
(Povodom knjige: dr, Stevan Pataki, Problemi filozofijske pedagogije.) 


S dvije istine mora da računa svako pa i ono ljudsko ona > 
nosi ponosno ime znanosti, ako ne će da se ogriješi na posve umjesno na e . a 
naime »energije ne valja trošiti uludo«, Jedna od njih jest & da upotrije imo 
ovu za moderna znanstvenjaka jedva dopustivu riječ! — »dogma«, da je Bog, 
taj beskonačni Duh, do čije nas egzistencije dovodi neumoljiva logika, 2: z 
jednosnoga svijeta i stoji — da se u slici kaže — u njegovu središtu, o 
spontano i bivstvenom nuždom traži veze sa svom onom mn i j 
nošću, kojom se izgrađuje i osmisluje... svijet.«t A druga je »moral« ili “kas 
što: ga prva u svom krilu nosi, da naime i pojedinac čovjek i cijelo ad 
stvo moraju u svojem »vrijednosnom«, »očitosnom« i svaljanosnom doživ a 
nju« te u svemu svojemu specifički ljudskom nastojanju zaista i metnuti “>. 
kao »os vrijednosnoga svijeta u njegovo središte«, ako ne će, da ih kruta zbi ja 
uvijek i uvijek nanovo uči pameti, »Omnia Uni« reklo bi se možda »statički«, a 
»Bliže, bliže Bogul« »dinamički«.? a I . 

Objektivnost navedenih istina dokazivala se u doba žive vjere, Pre o- 
vima 'prije renesanse metafizički i pozitivno, a danas, gdje je znanost ug avnom 
izgubila smisao i otupila za shvaćanje »metafizičkih« vrijednosti, . se 
empirijski i negativno. Jedan primjer ovoga potonjeg načina daje nam i . 
izašla radnja dra Stevana Patakija kao »Problemi filozofijske pedagogije«. o 
ćemo djelo kratko analizirati i podvrći kritici s gore označenoga gledišta. 


ko 

»Problemi filozofijske pedagogije«, kojima je uvodnu riječ napisao auto- 
rov učitelj dr. A. Bazala, univerzitetski profesor, hoće da dokažu s katoličke i 
skolastičke strane već do banalnosti opetovanu istinu, da »bez filozofijske se 
cepcije nema prosvjetnog sistema«, Baš u toj okolnosti i gleda g. oj rava 
»aktuelnu vrijednost« radnje svojega učenika, vrijednost »za narod u rain 
vanju kao što je naš«, naime »upravo u tom, da razrađuje tilozotijsku pro . 
matiku pedagogije.«s Kako dakle dr, Pataki »razrađuje« tu problematiku i do 
kojega rezultata dolazi? ' 

Svoje djelo od 182 stranice razdijelio je dr. P. u dva obujmom vrlo ne- 
jednaka dijela. Prvi i mnogo veći dio (str. 3.—156.) nosi naslov: »Ideološki i 
metodički problem pedagogije«, U njemu se najprije pokazuje, kako je je 
gogija u novije vrijeme gubila vrijeme tražeći jednostrano sav svoj zadatak te 
u metodici bez ikakva obzira na ideologiju; toliko se bavila traženjem sredsta: 
va, da je na koncu ostala bez cilja, postala »tehnikom«, a bez »ideje«, Međutim, 
misli dr, P,, da se sada sve to više javljaju glasovi, koji traže izgubljeni cilj, 
sakrivenu ideju, te sam onda lijepo dokazuje, kako je pedagogiji bezuvjetno 


potrebna metafizička baza: »Autonomija pedagogijske nauke krivo se tumači. 


ako se pod njenom autonomijom razumijeva »nezavisnost« o filozofiji uopće. 

Pedagogija zahtjeva filozofiju. ..«* 

ANA Vuk-Pavlović, Ličnost i odgoj, Zagreb 1932., str. 223-4, 
* »Glasnik srpske patrijaršije« 1933., str, 427, sqa. 
#8L.c, str. VI, 

4 Ibidem, str, 21, 

Možemo već ovdje primijetiti, da se vrlo radujemo ovakovu stavu, koji 

je, kako smo to odmah na početku istaknuli, već odavno teza one filozofije, na 
koju je »moderna« s prezirom gledala. Nakon uzaludnoga glavinjanja mora i 
pedagogija poput biblijskih," pravnih5 i ostalih znanosti u Kanosu! Tek nam je 
žao, što dru P. nije došlo pod pero pitanje, otkuda to naopako shvaćanje »au- 
tonomije«, otkuda ta težnja za »nezavisnošću« od filozofije u pedagogiji i u to- 
likim drugim znanostima, jer smo uvjereni, da bi lako bio opazio, kako se to 
shvaćanje i ta težnja nalazi na logički i psihologijski bitno istoj liniji kao i 
»emancipacija znanosti od dogmi« — vulgo »nepristrana znanost — »autonom- 
ni« moral! : ' 
Nakon ovako srećna uvoda očekivali bismo, da će dr. P. potražiti cilj ili 
idejnu bazu prave pedagogije. Pa on to zaista i čini, ali, nažalost, ne baš na 
najsretniji način, Jer on traži »ideju obrazovanja«, traži »u različitim obrazo- 
vanim sistemima jedan isti smisao, jednu identičnu tendenciju, jednu »vječnu 
ideju«, traži »obrazovanje sub specie aeternitatis«!' Dvostruko je nesretan taj 
put: prvo stoga, što suvišno komplicira stvar počinjući s traženjem samoga poj- 
ma odgoje i obrazovanja kao da je to stvar, koju treba tek pronaći, stvar, o 
kojoj dosadašnji vjekovi nijesu ništa znali, a drugo stoga, jer pokazavši 
potrebu metafizičke baze za pedagogiju počinje tražiti prve principe njezine — 
empirijom! Kakavgod i bio »obrazovni sistem«, svaki na koncu konca ide za 
tim, da čovjeka kao člana ljudske zajednice osposobi za život dostojan čovje- 
ka, Razilaženje se počinje istom onda, kad se pita: što se traži za život dosto- 
jan čovjeka, ili drukčije formulirano: što je zapravo smisao i svrha čovjekova 
života. Ova pitanja, dakle pitanja metafizička, odlučuju smjer, idejnu bazu i 
prema tome »ideju« te se stoga ne rješavaju jednostavnom empirijom odnosno 
historijskim putem prikazujući sve moguće i nemoguće sisteme. 

Dr. se P. pokazuje i u tomu vjernim učenikom »mođerne«, koja u jednu 
ruku osjeća potrebu, što bi se mogla zaodjeti u poklik: »guaere« namjesto za- 
starjela »cave metaphysicaml«, ali koje od stida priznati: »Ergo erravimusi«, 
koje opet od neiškolanosti u spekulaciji uvijek i uvijek zabasa na put pretje- 
rane empirije, Pri tom zaboravlja i na ovdje posve umjesnu Machovu ekonomi- 
ju s mišljenjem, Jer, dok svaki čovjek i svaka znanost PO prirodi ostavlja ana- 
litički, empirijski ili induktivni put i polazi puno jednostavnijim i sigurnijim 
sintetičkim, spekulativnim ili deduktivnim, čim je to moguće, »moderna« eto 
hoće da riješi prvim kompliciranijim putem zadnja pitanja čovječanstvals 

Iako eto tim zaobilaznim putem, ali koji daje prilike pokazati načita- 
nost i poznavanje raznih auktora, ipak dr, P. malo pomalo dolazi do metafizi- 
čke problematike čovjeka i njegove odgoje." Koje rezumirajući misli raznih fi- 


5 Donat, Freiheit der Wissenschaft 2, Autfl., Innsbruck 1912., str. 143. 
Međutim izašlo treće nepromijenjeno izdanje nemamo pri ruci. 

* Napose problem međunarodnoga javnog prava iznova zahtijeva pravnu 
filozofiju te je najboljim dokazom za bankrot pravnoga empirizma, 

"Le, str 22, 

* Možda je i to jedan od plodova onoga bolesnog modernog mentaliteta, 
Prema kojemu je vrijednije tražiti negoli nalaziti! 

* S toga stanovišta nam se čini poglavlje »Metafizika ideja« barem su- 


Višnim, Dosta se razvučeno obrađuje ta »problematika« kroz cijela naredna tri 
Poglavlja. 

lozofa koje opet nastojeći sam stilizirati sudove o njima vodi nas dr. P. kroz 
galeriju raznih filozofijskih škola i smjerova, koji dolaze u obzir. Ne možemo 
reći, da je piscu pošlo za rukom u njoj dovoljno orijentirati čitača, te ona o- 
staje prilično nepreglednom. Možda je tomu razlog taj, što vrlo oprezno iznosi, 
upravo tek daje naslućivati svoje mišljenje, koje bi posve prirodno moralo po- 
larizirati i poredati sva ostala mišljenja. Po našemu sudu to je i sreća, jer, 
ako od ovakova manje više sumarnoga i površnoga nabacivanja nema mnogo 
koristi, od reda, kojemu bi mišljenje g. dra bilo normom, bilo bi samo još više 
štete. Ne želimo doduše reći, da je prikaz g. dra u tomu najvećem dijelu knji- 
ge bez ikakove koristi ili posve promašen.“ 

Međutim ipak najvažnije za problem, kojim se dr. P. bavi, jest to, kako- 
vo stanovište on sam zauzima prema metafizičkoj podlozi pedagogije i kakove 
praktičke konzekvencije iz njega izvodi, 

Već je bilo rečeno, da posve ispravno tvrdi, kako je metafizika bezuvjet- 
no potrebna i pedagogiji. Prirodno bi dakle bilo, da istraži, koja bi joj metafi- 
zika zapravo imala da bude podlogom i da onda dade pedagogiji traženu »ide- 
ju«, Međutim, začudo dr. P, toga ili ne će ili ne može da učini; on nigdje »ex 
prolesso« ne rješava toga »problema pedagogije« nego se tek usput odaje svo- 
jim kritičkim opaskama o raznim sistemima, napose u posebnoj kritici knjige 
Vuka-Pavlovića.!! i 

Tako se ponajprije vidi negativno stanovište prema pozitivnom kršćan- 
stvu i katolicizmu. »Objektivni iđealizam«, veli dr. P., »promatra čovjeka u 
zavisnosti, u »subordinaciji« o logosu, o Bogu. Taj logos je summum bonum, 
ens perfectissimum. Čovjek i čovječanstvo treba da ostvare  naloženi ideal, 
»Immitatione (sic!) Christi« — to je smisao kulturnog razvoja tvrdi objektivni 
idealizam odn. »logosteologija«, »Jenseitskultur«. Ovaj aktivizam nije stvara- 
lački, On je poglavito disciplina, samoprijegor, askeza, Autoritet koči stvarala- 
štvo, pogoduje pasivitetu. Smjernice ljudskom nastojanju, ljudskoj volji zauvi- 
jek su autoritativno određene. Čovjek ne može htjeti ni stvoriti sebi drugu 
sudbinu.«!2 Ista se ta misao opetuje na drugim mjestima, tako na pr. kad se 
veli: »Aktivizam čovjeka nije stvaralački (= u »logoteologiji«!); daimonion čo- 
vjeka heroja — ta »stvaralačka inicijativa« — samo je »glas Božji«, koji vodi 
čovjeka i cijelo čovječanstvo naprijed, ostvarenju njegovog određenja. Sve je 
konačno djelo Božje, sve zavisi o Njemu. »Milost Božja« je efikasnija i po- 
trebnija nego lična inicijativa i energija... Teodiceja je izraz vjerovanja da je 
Bog kao stvaratelj svijeta, kao summum bonum odredio »svrhu« i sudbinu ljud- 
skog života... — Ovaj idealizam, ova logosteologija odriče čovjeku stvaralač- 
ku moć, jer je stvaranje prerogativ »vrhovnog uma«, Čovjek ne može sebi stvo- 
riti drugu sudbinu; njegovo »stvaralaštvo« u idejama i mislima, njegova voljna 
energija slijede zakon t. j. sudbinu, koja mu je dodijeljena od strane logosa ili 
Boga. Cjelokupna kultura čovječanstva (odn. »čovjeka«) jest i mora da bude 


10 Tako na pr. dosta dobro karakterizira naturalizam i materijalizam i 
sl, Por, str. 46. saq. Dobro ističe, da je nada sve potrebno znati, zašto smo na 
svijetu, : 

u Pataki, Kultura i odgoj, Sisak 1932. Povodom Vuk-Pavlovićeva djela 
»Ličnost i odgoj«. 

1? Problemi filozofijske pedagogije, str. 32. 

— kako Nijemci jednim zgodnim izrazom to označuju — »Jenseitskultur«.«'* 
U istom se kontekstu navodi u bilješci i ono mjesto sv. Pisma, koje govori o 
potrebi milosti: »Deus est enim qui operatur in vobis et velle et perficere pro 
bona voluntate«. U već citiranoj »Kulturi i odgoju« odbacuje dr. P. istinu o 
istočnom grijehu, koji je na pr. za jednoga Foerstera!* ključem najvećih tajna 
u odgoji. »Duh klasičnog idealizma«, tvrdi dr. P., »pretpostavlja ne samo pre- 
kovitalni, nego štoviše i antivitalni zakon unutar samog života. Duh bi bio onaj 
»protuživotni« princip koji bi u samom tijelu života imao da svladava i uništa- 
va život, Zar duh askeze i odricanja, zar duh istočnog grijeha ne odiše tom me- 
tafizikom? A onda, soteriologija (ili eshatologija) kao potreba za »spasenjem« 
čovjeka ne proizlazi li i ona također baš iz ovakve filozofije?«!5 

Osim toga dru P. više ne treba supstancijska duša, jer, tako čitamo,!* 
»materijalizmu i naturalizmu pripada zasluga, što je oborena dogma o supstan- 
cijskoj duši.« Sasvim je onda konzekventno, ako dr. P. simpatizira s obaranjem 
»jednostranog moralizma« u pedagogiji te ako misli, da se »teorija ne da »mje- 
riti« moralnim kriterijem, kao što se opet moralitet ne da »dokazati« i oprav- 
dati inteligencijom.«t7 Bez dogme nema ni morala, pa je teorija dra P. klasič- 
kim dokazom za to upravo onda, kad tvrdi protivno. Ne ćemo da tražimo dla- 
ke u jajetu pa da ovdje i dalje nižemo sudove dr. P. »uime znanosti« o pozi- 
tivnom kršćanstvu i njegovim zasadama nego ćemo radije pokušati da damd 
odgovor na pitanje, kako je došao do ovakovih sudova o kršćanstvu, za koje 
ne možemo reći ni da su duboki ni temeljiti,! 

Insbručki profesor filozofije Donat piše s pravom u svojem djelu »Frei- 
heit der Wissenschaft« o akribiji moderne znanosti, kad se radi o vjerskim 
stvarima, ovo: »Kako li je često već nakon jedva dovršene punoljetnosti živa 
svijest, da se moraju iznijeti nove misli, koje će usrećiti čovječanstvo, a staro 
zabaciti. D, F. Strauss kao mladi repetent od 27 godina sjedi već kod svojega 
stola i piše svoj »Život Isusov, kritički obrađen« (1835.) i veli cijelom kršćan- 
skom svijetu, da je sve ono, što je dosele smatrao svetim, bila velika obmana; 
on da je pozvan »zamijeniti stari supranaturalni način gledanja Isusove povi- 
jesti novim«, koji sva božanska djela pretvara u mite, — »Jedva si siguran od 
najveće obmane, jedva imaš u vlasti prvo nezrelo htijenje«, a već ti je dovolj- 
no, da iznosiš o najvećim problemima novo i nečuveno. Za državnu službu, za 
političku upravu.traži se mir i zrelost, a za rješavanje zadnjih pitanja čovje- 
čanstva dovoljni su u naše doba svako neiskustvo i svako pomanjkanje dublje- 
ga poznavanja života... Bilo bi vrlo poučno malo podulje zaći područjem mo- 
derne filozofije, ukoliko se odnosi na svjetovni nazor,... te kritički istražiti 
nemoguće misli i dokazne pokuse — i to kod priznatih zastupnika znanosti —, 


18 Ibidem, str. 25. 
14 Vidi na pr. Erziehung und Selbsterziehung, Ziirich 1917., str. 56 i da- 


x lje. »...die Lehre von der Erbsiinde ein Fundament aller gesunden Pidago- 


šik,,.« (str. 58.) 

15 Kultura i odgoj, str. 30, 

16 Problem filozofijske pedagogije, str. 51. 

17 Ibidem, str. 165. i dalje. 

18 Svakako se traži veća i intelektualna i moralna samostalnost za to, da 
se usprkos svih modernih fraza te ne opetuju, već da se čovjek probije do istine. 

kojima obično zabacuju Boga i čudesa, dušu i neumrlost, slobodu volje, bo- 
žanski zakon, Evanđelje i Kristovo Božanstvo i toliko drugih stvari, pa ujedno 
ogledati, što daju u zamjenu za sve to. Pokazala bi se upravo enormna ne- 
znanstvenost: mjesto sigurnih rezultata sumljive, upravo nemoguće hipoteze, 
mjesto dokaza emfatičke tvrdnje i imperativi, upravo krilatice ili možda doka- 
zi, koji se uz malo kritike pokazuju logičkim nesmislom, Lakim skokom prela- 
zi se preko jama i međa i zadovoljno uživa u nedomišljenim i krivim mislima. 
Dakako, sigurno kretanje tilozofijskog mišljenja nije plod, koji se usput kupi 
na šetnjama, nego dijete ozbiljna duševnog rada i temeljita filozofijskoga ško- 
lovanja, kojega nažalost danas u širokim učenjačkim krugovima nema.«# 

Pogledamo li malo točnije dokumentaciju g. dra P., udarit će nam u oči, 
nešto, što sjeća na metodu »moderne«, kojom se ova služi, kad se radi o 
vjerskim istinama, o teologiji. Jer, dok za svoje izvode o problemima moderne 
filozofije i pedagogije navodi neko tridesetak izvora, dotle mu za teologijsko 
katoličko naziranje služi jedna jedina knjiga od Tillmanna Pescha (Christliche 
Lebensphilosophie), G.,se dr, očito uglavnom zadovoljio s onim znanjem, što 
ga daje srednja škola, i ono mu se činilo dovoljnim, da si stvara siguran 
sud o djelovanju slobode i milosti o istočnom grijehu, o potrebi spasenja i sl, 
sve samim najtežim problemima, preteškim i za svestrano obrazovana i školo+ 
vana teologa! Zar to nije porez ili namet »moderne«, prema koje shvaćanju ni 
u koje područje znanosti ne smije zakoraknuti smrtnička noga bez sveučilišne 
diplome osim u područje teologije i filozofije, o kojoj može kompetentno ras- 
pravljati tkogod želi, Prirodna su posljedica sudovi o tim stvarima, koji od- 
fovaraju znanstvenom niveau-u premisa, iz kojih su izvedeni, 

Tako se onda čak drži, da milost osuđuje čovjeka na pasivnost, na gu- 
šenje inicijative, na »negaciju stvaralaštva«, na ništenje ličnosti, koja sama so- 
bom suvereno upravlja, gdje je svakom u teologiji iole verziranu čovjeku jasno, 
da milost traži takovu aktivnost, da je tako plodnom majkom najjačih inicija- 
tiva, te je mogu da dosljedno slijede samo najizgrađenije ličnosti, što ih Crkve 
zovu svecima, Inicijativa je milost i milost je inicijativa, pa obično ljudi bježe 
od milosti baš zbog toga, što je to prijatelj, koji neprestano uznemiruje i goni 
na neumornu i najtežu aktivnost, Zar je to negacija stvaralaštva? Treba samo 
pročitati »Ispovijesti« sv. Augustina, da se vidi, kako je milost »negacija stva- 
ralaštva«! Treba malo zaći povjesnicom čovječanstva, da se vidi, kako je »logo- 
steologija« neisporedljivo bogatija stvaralaštvom na svim kulturnim područjima 
negoli moderna teologija bez »logosa«, Samo »moderna« metoda može da dođe 
do rezultata, da je »Platonov, Leibnitzov, Hegelov idealizam identičan... sa 
»logosteologijom« sv. Ivana evanđeliste, »U Početku bijaše riječ i riječ bijaše u 
Boga i Bog bijaše riječ«,2 Uz potrebne uvjete uvijek će se naći ljudi, kojima 
će fizika, fiziologija i fiziognomija biti — jedno te isto! Samo na rečenu tlu 
može biti sumlje, da li se područje »etike, estetike i religije« dade razlučitil?t 


4% Donat, Freiheit der Wissenschaft, Innsbruck 1912., str. 334. sqq. 

* Problemi filozofijske pedagogije, str, 25. Nakon ovoga »otkrića« dra 
Patakija mora čovjek iskreno žaliti siromašne vatikanske oce, 
mijetili, da su osudivši Hegelov idealizam osudili i s njim »i 
teologiju« sv. Ivana Evanđeliste! 

*1 Kultura i odgoj, str, 21. Por, »Problemi.,.«, str, 165. 

A što nam g. dr. P. nudi u zamjenu za kršćanski nazor o svijetu, što ga 

tako otmjeno > i do kakovih praktičkih prve bera 
iju? »Po našem mišljenju«, piše on, »priroda« i vlj 

a jedinstvenoga bitka. Egzistencija i a duha, jaiješa 
bit će razumljiva i »prirodnija« (dopuštamo i ovu riječ), a .. =. 
nice jedinstvenog života koji se gre nem na raje okiae katnig 
u jednom. Dakle ne antagonizam »prirode« i oi jarai eo 
teriše strukturu duhovnog života,«** Dakle prema g. dr. ; sje i : (n 2 
i ja samo su dvije strane jednog te istog bitka; dosljedno će i sto ica i : 
bii doda čotežeskevika jednoga bića. U tom se sistemu a. oo . 
»inicijativa« i »aktivnost« i »autonomno upravljanje čovje pi satnit : ae 
u tom sistemu nije »teško odgovoriti na pitanje da li jei u ojoj aco 
arbiter u tome konfliktu (> između »duhovne depovjodde rpoi ke i 
je« . dru), što znači da li je rješenje kon likta u vlasti i i 
ada * je Pro sam čovjek sa svojom voljom u Pano ško sa 
u njemu »kako razabiremo, nesretno pitanje o »slobodi« . ora 2. 
bodi njegove volje«, koje se »pojavljuje sa dualizmom doga : 4 
'kalno rješeno, ono nestaje, utapa se u monizmu »prirode« i ad Pada 

Posljedica bit će — barem logički — pedagogija i i PA vo E 
bodne volje! Sad smo došli do »stvaralačkog aktiviteta«, sa sj ae 
»htjeti i stvoriti sebi drugu sudbinu«! A razumijemo, da . se on , i mokiea 
radnje dra P. »Prijelaz sa filozofijske antropologije na pe age sig 
ju i teleologiju«, a s njime i cijela radnja svršiti s nekom, rekli . odoh : 
gijom i optužnicom vlastitoga vrludanja: »Kulturna pedagogija nas sa mrda 
isključivo na pojam autonomnog (ne teonomnog) duha aga a .vod 
com multiformne duhovnosti, a prema tome i sa činjenicom multi ormi . 
zovanja, Kao što duh po nauci kulturne filozofije ne posjeduje dis . 
zičko težište koje bi koordiniralo sve različite strane duha, are i obraz ea 
ne posjeduje jednu intenciju, jedan smjer, Obrazovanje se o a dar aa 
smjerovima, u smjerovima 9 . komrage je jeva E 

i htio je iz ideje čovjeka, iz ideje duha da izv u svi 
o“ ak bi bila dakako jedna i vječna. Ta svrha, kao do pobi biram 
imala bi tu funkciju da poveže, opravdava i kvalificira sve a re Ki vea ' 
svrhe koje pokreću obrazovanje. Klasični idealizam imao ji lag .. * a 
vječnu ideju čovjeka. U teonomnom i pai jeee gde: eds nod 
ta je ta vječna ideja čovjeka spoznata je ujedno » « . |I Em 
ovezane pa i »oprečne« svrhe ulaze uporedo u kulturni a p 

pa nei o eh Nejedinstveni duh rađa ća iči zoo! a 
nejedinstvena kultura ne daje jedinstvenog obrazovanja. — Pi sha j da 
kako, u tome da li duhovna i obrazovna zazbiljnost nose u sebi ža ins ae 
ontološkom i metafizičkom smislu — ili to jedinstvo donosi tek lju : a um : . 3 
svoj postulat i normu. Svakako o mefizičkoj orijentaciji čovjeka zavisiće i nj 


2 Kultura i odgoj, str. 30. Za orijentaciju dra Patakija u soda zna- 
čajno na pr. i to, da on još danas tvrdi, da »inteligencija . naposljet u i 
isključivi posjed čovjeka. Wolfgang Kohlerova ispitivanja iro a 
tropoida, pokazala su da i majmuni posjeduju inteligenciju« (Sic!) Vidi L. c., 
str, 41. 

govi pogledi o bivstvu duha, kulture i obrazovanja.«3 Tako dakle s velikim 
upitnikom o temeljnim principima odgoje svršava se radnja, »koje aktuelnu vri- 
jednost za narod u izgrađivanju kao što je naš« nalazi prof. dr, Bazala »u tom, 
da razrađuje filozofijsku problematiku pedagogije«! Mislimo, da ovomu uže ne 
treba komentara. Naš narod ima već svoju kršćansku, katoličku orijentaciju 
pa s pravom očekuje od sveučilišta, koje svojim žuljevima uzdržava i kojemu 
povjerava ono, što ima najdragocjenije, mladež svoju, drugo nešto, a ne ova- 
kovo »razrađivanje filozofijske problematike«. Uredništvo »Života«. 

Sacra Congregatio de Seminariis et Studiorum Universitati- 
bus, Elenchus Seminariorum (428 str. i 44 arka sa 125 fototipičkih 
slika raznih sjemeništa) — Typis Polyglotis Vaticanis 1934. 

Gore spomenuta Kongregacija izdala je po prvi puta točan prikaz sje- 
meništa po cijelome kršćanskom svijetu, koja direktno stoje pod njezinom u- 
pravom, u vlastitoj nakladi, Stoga ne govori o sjemeništima, koja stoje pod 
upravom Kongregacije za Istočnu Crkvu, za Širenje Vjere i Komisije za Rusi- 
ju niti o sjemeništima pojedinih crkvenih redova, U onim državama, gdje ve- 
ćina biskupija stoji pod redovitom crkvenom upravom, naznačena su na kraju 
prikaza također i sjemeništa, koja stoje pod gore spomenutim Kongregacijama. 

Knjiga se počinje tumačenjem kratica, koje se u knjizi mnogo upotre- 
bljavaju. Iza slike sv. Oca Pija XI. slijedi slika palače sv. Kaliksta, gdje se 
nalazi sjedište Kongregacije, potom kratka historija Kongregacije i njezino 
današnje ustrojstvo, Nastavlja se s prikazom sjemeništa i crkvenih kolegija 
stranih naroda u Rimu s kratkim, ali jezgrovitim njihovim historijatom. . Na 
str, 35, ocrtana je povijest našega crkvenog Zavoda sv. Jeronima. Nastavlja se 
prikaz sjemeništa svih evropskih država. Na str. 198,—203. opisana su sva 
sjemeništa kraljevine Jugoslavije, Slijede sjemeništa Amerike, Afrike, Azije i 
Australije. Imena država, državnih pokrajina, imena gradova i ulica i naziva 
pojedinih sjemeništa označeni su jezikom dotičnog naroda, a u zaporci stoji 
prijevod na latinskom jeziku, : 

Slijedi prikaz početka i svršetka školske godine u pojedinim državama 
svijeta. Zatim prijegled sjemeništa povjerenih upravi pojedinih crkvenih redo- 
va; alfabetski popis sviju mjesta, koja se u knjizi spominju; popis sviju slika, 
koje se u ovom izdanju nalaze. Ovo izdanje donosi od naših sjemeništa sliku 
bogoslovnoga sjemeništa u Djakovu i dječačkoga sjemeništa ljubljanske bisku- 
Pije u Št Vidu, Slike ostalih sjemeništa doći će redom otisnute u poznijim 
izdanjima. 


28 Problemi filozofijske pedagogije, str. 181-2. Predaleko bi nas odvelo 


potanko analizirati pojedine zanimljive sudove dra Patakija. Tako je za njega | 


na pr. Freud-Adlerova psihoanaliza zaista »osobito zaslužna« »Tiefenpsycho- 
logie« (»Problemi« str, 75/76); misli, da »kršćanstvo određuje: dušu kao sup- 


stanciju« nevidljivu i  imponderabilnu — dakle  spiritualnu  supstanciju« 


(ibid,, str. 49) Ta definicija spiritualnosti, prema kojoj bi po svoj 
prilici i eter bio spiritualna supstancija, sve je prije nego »kršćanska« itd. Za- 
nimljiva je i terminologija g. dra. Tako on govori o »vitalnom životu« i sl.! 

Građa za povijest književnosti hrvatske. Knj. XI. (str. 255). 
Uredio dr, Franjo Fancev. Jugosl. akademija — Zagreb. 

Zgrada povijesti hrvatske književnosti podignuta je tek u najkrupnijim 
potezima: ovdje manjka stup, ondje čitav zid, gdjegdje i poveći komad u te- 
melju; tu je opet stavljena greda, koja ne spada ovamo, nego će je trebati 
skinuti i položiti na drugo mjesto, Obilje prikladnog i solidnog materijala za 
usavršenje te zgrade dana je u ovoj 11. knjizi Građe, što ju je uredio vrstan 
stručnjak sveučilišni prof, dr, Franjo Fancev. On je već mnogo toga učinio za 
hrv, literarnu historiju. Prigovaralo mu se doduše, da je suhoparan, sitničav, 
da se razmeće preobilnim citatima i tako koješta. No može li se drukčije on- 
dje, gdje treba najprije mirno i trijezno ustanoviti činjenice? Istom iza toga 
moći će se praviti sinteze i provoditi duhovite teorije. Ako se to čini bez utvr- 
đenih fakata, opasnost je, da se postave potpuno krive teorije, kaošto se to 
doista i dogodilo nekim književnim historicima, te se sad mora sve od reda kori- 
irati, Upravo na tom teškom poslu stekao je g. profesor Fancev na temelju 
fakata znatnih zasluga. ' 

Ovu knjigu Građe nije prof. Fancev samo uredio nego u znatnoj mjeri i 
ispunio svojim radovima. U prvoj svojoj raspravi o hrv. crkvenoj drami daje 
najprije kratak prijegled i popis njezin, a onda dokazuje, da njezini počeci i u 


. sjevernoj Dalmaciji i u Hrv. Primorju idu najkasnije na početak druge polo- 


vice 15, stoljeća. Tu je ujedno izneseno zadarsko prikazanje Muka sv. Marga- 
rite. Drugi prilog za kajkavsku crkvenu dramu jest tekst Noćnog viđenja sv. 
Bernarda, što se možda već 1618. i predstavljalo u isusovačkom gimnazijsko 
kazalištu u Zagrebu. Objelodanjeni su još tekstovi dviju komedija; jedna iz 
područja Hvara: Komedija od Raskota, a druga iz Dubrovnika: Đono Funkie- 
lica. U tim je komedijama često dosta duhovitosti, ali ne bi čovjek vjerovao, 
da su stari znali biti tako prosti i grubi; za poklade su si svašta dopustili, te 
ima često tako trivijalnih i prostih izraza, da ih ne bi bilo uopće dobro iznijeti 
na javu, kad bi knjiga bila namijenjena široj publici. Prof. je Fancev dodao 


još nekoliko važnih priloga o životu Petra Kanavelovića, o lat, i hrv. poeziji 


Tita Brezovačkog itd, 

Profesor Ivšić opet dokazuje na temelju pjesme »Probudi se jure duše 
moja« veze između starije glagolske i novije dubrovačke poezije, te kako je 
hrv. čakavska poezija dolazila sa sjevera u Dubrovnik i utjecala na slavizira- 
nje dubrov. romanske vlastele i dubrov. pjesnički jezik. 

Tu je također vrlo instruktivan članak M, Kombola za poznavanje poe- 
zije Dinka Ranjine. Nije Ranjina nikakav reformator dubrovačkog pjesništva 
ni obnovitelj klasika, kakvim su ga proglasili neki literarni historici, nego je 
pod vrlo velikim utjecajem savremenih talijanskih petrarkista te je od njih 
uzeo gotovo sve motive, pa i one, što dolaze i kod starih klasika. 

Prof Rešetar je iznio korespondenciju između Ignjata Đorđića i kano“. 
nika Đure Matijaševića, vrlo važno za poznavanje Đorđićevo. 

Prof, je Deanović opet donio izvještaj istog kanonika D, Matijaševića 
(1670—1728), što ga je on pisao za informaciju arcibiskupu dubrovačkom o 
prilikama u Dubrovniku. To je vrlo dragocjena građa za kulturne osobito 
vjerske prilike onoga doba, 

Direktor Matić priredio je za štampu i popratio kratkim predgovorom 
djelo Vida Došena: Jeka Planine, u kojoj napredni Došen brani Reljkovića i 
njegova Satira proti napadačima. 

To je eto sadržaj ove 11. knjige Građe, sve solidan materijal za pozna- 
vanje hrv. kulturne prošlosti. To su doduše stvari za stručnjake, a ne za široke 
slojeve, no potrebne i za srednjoškolske profesore, ako hoće da ne zaostanu u 
suvremenom poznavanju stare hrv. kulture i književnosti Vigilans. 

Commenginger L., Unsere Kčnigin (8", 592 s.), Sch6ningh — 
Paderborn 1931. 

Marijologija ovom knjigom nije dobila prinos u bogoslovsko-znanstve- 
nom smislu nego solidno osnovan prikaz, koji hoće obrazovanim krugovima 
pokazati i opravdati onu centralnu ulogu, koju pored svoga Sina igra Kraljica 
neba u katoličkoj pobožnosti, Prikaz je vrlo uvjetovan mjesnim prilikama i 
stoga su osvrti na »hladni protestantizam« dosta česti. Uza svu solidnost knji- 
ga pati od beskrajnih citata i na mnogim odveć opširnim »fundiranjima« ma- 
rijoloških istina. Tako, da navedem samo jedan primjer, u čitavoj prvoj knji- 
zi (str. 55—137) govor je isključivo o Bogu stvoritelju i gospodaru svijeta, dok 
se samo na dva tri mjesta aludira na Mariju. Dr. V. Keilbach. 

Latzarus, Paques, Collection L' annće en ietes pour nos en- 
iants (104 str.) Desclće de Brouwer — Paris. 

»Uskrs« — eto nam još jednoga djela u lijepoj zbirci »L' annće en f&- 
tes pour nos enfants«, što je izdaje Božica Zeller. 


G, T. Latzarus ne piše za pozornicu kao, H. Ghćon. On pripovijeda, ali 


lijepo i jasno. Neka milosrdna gospođa nailazi u crkvi na dječaka od osam go- 
dina, nesrećna i neuka. To je siroče povjereno nekoj škrtoj babi, koja s njime 
loše postupa i ništa se ne briga za njegovu odgoju. Gospođa posini sirotana 
te mu prigodom obreda Velikoga Tjedna vrlo nježno i jednostavno pripovije- 
da povijest muke i uskrsnuća Isusova. Srce maloga Ivana otvara se svijetlu, 
veselju i pobožnosti. On postaje ministrantom na sam Uskrs, a kasnije postaje 
svećenikom Kristovim, 

To je eto tijek pripovijesti. Uskrsna je tajna vrlo jasno i dosta privlač- 
ljivo protumačena. Ali moglo bi se možda prigovoriti, da epizoda s malom 
Ružom nije dosta prirodna, i da je odgoja maloga Ivana malo čudo: duša mu 
se preobrazila za cigli tjedan dana. Na Cvjetnicu još potpuni neznalica, na 
Uskrs je već ministrant! 

To je tek jedan mali manjak. Djelo drukčije sasvim odgovara svrsi, što 
je ima zbirka B. Zeller, I. Zupan D. I. 

Vialatoux J., Morale et Politique, (138 str.) Desclće de 
Brouwer & Cie — Paris 1931, 

Ova je knjižica jedna iz nove zbirke, koju je započeo izdavati Charles 
Journet i Jaques Maritain pod naslovom »Questions disputćes«, Kad čitamo o- 
vaj naslov, i nehotice mislimo na sredovječne »Quaestiones disputatae« i pred- 
postavljamo, da se opet uvodi ona glasovita vrsta filozofske i teološke književ- 
nosti, koja je imala toliko značenje za razvitak naše filozofije i teologije. Ali 
odmah kad otvorimo knjigu, vidimo, da smo se u svom očekivanju prevarili. 
Onaj naslov spominje samo to, da je predmet knjige neko pitanje, koje se rje- 
šavalo ili koje se rješava na protivne načine. Još jasnije mogli bismo označiti 
knjigu kao polemični spis, koji je protiv nekoga napisan. Ovaj »netko« je u 
našem slučaju P. G, de Broglie, profesor katoličkog sveučilišta u Parizu, pre- 
ma piscu jedan »ćminent thćologien« (str. 8) kaošto i jedan »ćminent dialec- 
ticien« (str, 23). Problem, o kojem se radi, jest prema piscu (str. 7) »la nature 

de la connaissance politique«, koji je »le probleme si actuel — et si aigu chez 
les catholiques«, Smisao ovoga problema, kako se vidi iz čitave rasprave, jest 
odrediti, koji je odnos između političke i kršćanske znanosti, ili kraće, između 
politike i moralke, P, G. de Broglie bio je napisao u časopisu »Recherches de 
Science religieuse, dćc, 1928 et fćvrier 1929« dva članka o temi: »Science poli- 
tique et Doctrine chrćtienne«, U prvom članku došao je P. G. de Broglie do 
zaključka, da je politička znanost bitno različita od moralke i zato posebna, o 
moralci neovisna znanost, A u drugom članku postavlja tezu, da je politička 
znanost ovisna o moralci i indirektno i direktno: indirektno, jer politika ne 
smije opravdavati, što moralka osuđuje, pa i zato, jer moralka usavršuje spo- 
sobnost, koju mora imati političar, da uzmogne prosuditi, što je u političkom 
pogledu ispravno; a direktno politička znanost ovisi o moralci, jer moralka od- 
ređuje njezine dužnosti, i jer se njezina svrha ne može odrediti izvan moralne 
i vjerske istine, 

Vialatoux se potpuno slaže s rezultatom drugoga članka, ali odlučno za- 
bacuje prvi članak i dokazuje, da se prvi i drugi članak ne mogu nikako slo- 
žiti u jednu harmoničku cjelinu, nego da između jednoga i drugoga postoji 
neizlječiva opreka, Vialatoux misli, da se politička znanost nikako ne može 
zvati autonomnom prema moralci, ako je ovoj po svojoj naravi podređena, Da 
pisac s najboljom nakanom navaljuje na de Broglie-a, o tom ne sumnjam kao- 
što ni o tom, da se radi o veoma zamašnom pitanju od dalekosežnih posljedi- 
ca, Dobra su i ona načela, koja on zastupa. Samo mi se čini, da se nije dovolj- 
no obazirao na zahtjev svake ispravne interpretacije nečijega mišljenja, da 
naime treba jednu izreku iz druge tako tumačiti, da se ne tvrdi protuslovlje, 
ako je moguće složiti u sklad razne izreke, pa makar na oko bile i protivne, 
Glavno je pitanje, kako je dotični uistinu mislio, a ne što je kazao. Istina je, 
da treba nastojati, da svoje misli tako jasno izrazimo, da ne bude odviše te- 
ško spoznati naše mišljenje, ipak ostaje onaj zahtjev svake interpretacije 
svačijega mišljenja, Budući dakle da je P, G, de Broglie u drugom članku ta- 
ko izrazio svoje shvaćanje odnosa između političke znanosti i moralke, te se 
g. Vilatoux s njime potpuno slaže, a ovaj je članak, tumačenje ili nadopunjak 
prvoga članka, u ovom prvom članku već najavljen, dakle ne istom polemikom 
iznuđen, ne čini se posve opravdano, kad pisac toliko energije troši na to, da 
dokaže nepremostivi jaz između prvoga i drugoga članka. Naročito je teško 
razumjeti ovo polemičko nastojanje, ako mislimo na to, da je prema samomu 
piscu, kako je već spomenuto, P. G, de Broglie »I' €ćminent thćologien« i »I' e- 
minent dialecticien«, ugledni profesor katoličkoga sveučilišta u Parizu. Ali ni- 
kako ne sumnjamo, da g. Vialatoux zastupa potpunoma ispravnu nauku i da 
ima najbolju namjeru. Fr. Šanc D. I. 


Alessio P., C, P., Compendio di Patrologia. Per uso degli 
Studenti delle scuolle Theologiche. (8% XVI - 390 pag.) Marietti 
— Torino 1933, 

Ovo je mali priručnik patrologije, ni manje ni više. Sastav knjige pod- 
sjeća na neku vrst eklekticizma, Za praktičnu upotrebu, u prvom redu za sa- 
mo učenje, imat će sigurno svoje prednosti, ali stvarno ne donosi ništa novo 
i u pogledu bibliografskih podataka ne odgovara. Knjiga je doslovee samo 
udžbenik, ali nikako znanstveni priručnik, Dr. V. Keilbach. 

Vilarino R. S. J., Contes radiophoniques, Desclće de Brouwer — Paris. 

Ivšić dr, M., Smjernice naše gospodarske politike, Zagreb 1934. 

Nola fra K., Homilije za sve nedjelje i blagdane Gospodnje preko godine, 
Šibenik. 

Euringer dr. S., Die š&thiopischen Anaphoren des hl. Evangelisten Johannes, 
des Donnersohnes, und des hl. Jakobus von Sarug nach drei bezw. vier 
Handschriften, »Orientalia christiana« — Roma 1934, 

Archivum historicum Societatis Jesu, Jan - Jun. 1934., Romae. 

Spačil T, S. J., Doctrina theologiae orientis separati de revelatione, fide, dog- 
mate. Pars prima: Doctrina orientis separati exponitur, »Orientalia chri- 
stiana« — Roma 1933. ' 

De Oriente documenta, studia et libri, »Orientalia christiana« — Roma 1933. 


»ŽIVOT « izlazi 10 puta godišnje na 48 stranica. — Urednik: Karlo Grimm D. I. 


Izdavač i vlasnik: Nadarbina nadbiskupske menze u Zagrebu. A. Alfirević D. I. 
Tiskara »Glasnika Srca Isusova« — K. Grimm D. I. 

li > OSIGURANJE POKRIVA SVAKU ŠTETU OD i 
POŽARA, GROMA 1 TUČE! i 
tis 
Životnim osiguranjem štediš za stare dane i skrbiš za svoju 
kad porodicu u slučaju smrti! 
Za provedenje takovih i svih drugih vrsti osiguranja obratite . 
se na najstariji hrvatski osiguravajući zavod 
Ko »CROATIA« 
osiđćuravajuću zadrugu u Zagrebu M 
kuju je g. 18584. osnovala općina slobodnog i kr. glavnog grada ZAGREBA. 
ma »CROATIA« ima svoje sjedište u ZAGREBU. 
u vlastitoj palači, na uglu Marovske i Preradovićeve ulice, a svoje filijale 
1 i glavna zastupstva. odnosno mjesne povjerenike u svim većim mjestima 
i Ž naše domovine. Po 
ra ZADRUŽNA IMOVINA IZNOSI 50 MILIJUNA! | 
Osigurajte kod domaćeg osiguravajućeg zavoda »Croatiae«! Bk 


HRVATSKA KATOLIČKA BANKA D. D. ZAGREB, 


Jurišićeva ulica broj 10. Vlastita kuća. — Telefon 13 62 i IA 41. 


Prima uloške na knjižice i tekući račun te ih ukamaćuje naj- 

povoljnije. Eskomptira mjenice, devize i čekove. Financira 

trgovačka, obrtna i industrijska poduzeća. Obavlja sve burzov- 

ne naloge najkulantnije. — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecajućim poslovima. 

L. Perroy D, 1. — F. Mašić D. L: 


Blaženi Klaudije Kolombiere, 
apostol pobožnosti Presv. Srca Isusova. 
.. Svakog štovatelja presv, Srca Isusova zanimat će ovaj 
lijepi životopis, Zanimiv je i vrlo poučan. Ukrašen je sa sli- 
ama. Str. 176. Cijena mu je broširano d, 10, finije izdanje 
15, vezano 20 d. 
Narudžbe prima: Uprava »Glasnika Srca Isusova«, Zagreb I. 147. 


Fr. Ks. Hammerl D. 1.: Nova Manreza ili duhovne vježbe 
od osam dana po načinu sv, Ignacija Lojolskoga 
Tko želi ozbiljna štiva o najvažnijim pitanjima za sva- 

koga čovjeka: o smislu života ljudskoga i njegovoj svrsi, o- 

“srećnoj i nesrećnoj vječnosti; tko želi, da svojega Spasitelja 

Isusa Krista što bolje upozna, što žarče zaljubi i što vjernije 

nasljeduje, taj neka posegne za 'Hammerlovom Manrezom | 

i proživjet će ono u malom, što proživljavaju toliki sretnici . 

u duhovnim vježbama u velikom. (Str, 328.) Cijena 30 din, 

"> Narudžbe prima:.U prava »Glasnika Srca Isusova«, Zagreb I. 147. 


Dr. Rudolf Wimer: ; 
' Muka i slava Gospodina našega Isusa Krista: 
Knjižica ova plod je višegodišnjeg truda poznatog nam 
pisca, Gotovo godinu dana boravio je sam u Jeruzalemu i 
., proučavao sveta mjesta gdje je živio, radio i trpio naš Spa- ' 
“ sitelj Isus Krist. Svaki kršćanin naći će u toj knjižici obilno 
duševne hrane. Ovo krasno djelo preporuča samo sebe. ' 
(Str. 325.) Cijena d. 10, s poštom KAKAA 2 zd 


Uprava »Glasnika Srca Isusova«, 


Narudžbe. prima; Zašreb 1 147. 


Nikola Buljan D. L misijonar: Sveta Ispovijed. ' x 

“Ova će knjižica vrlo dobro doći mnogoj duši,. koja. 
želi urediti svoje račune s Bogom u svetoj ispovijedi. Pisac" 
opisuje, kako se može bez ikakovih  bezpotrebnih uvoda 
brzo, lako i temeljito ispovjediti. Cijena d. 2. Ka goa 
. Narudžbe prima: Uprava »Glasnika Srca Isusova«, Zagreb 1. 147. 


Francis Trochu — L Filipović D. L: i 
. Župnik Arski sveti Ivan-Marija Vianney - ' 
Izašao je autorizovani prijevod toga do sada najboljeg 
“i najpotpunijeg života Župnika Arskog. Djelo: je u.francu- 
“skoj bilo oduševljeno primljeno te pohvaljeno od Francuske 

Akađemije kao remek-djelo svetačke biografije. (Str. 251.) 
Stoji d. 25.— a.“ 


Narudžbe prima: Uprava »Glasnika Srca Isusova«, 


Zagreb 1. 147. 


y žoš nije — moEmo, da čim prije pošalje svoju. prelpletu! 


